Prvaci prisustvovali "Pažljivkovom času" - Ozon Media\nPrvaci prisustvovali „Pažljivkovom času“\nOd strane Ozon 31.10.2016.\nOd strane Ozon 31.10.2016. 0 komentar\nSremska Mitrovica – Danas je u velikoj sali Gradske kuće u Sremskoj Mitrovici održano interaktivno saobraćajno – obrazovno predavanje „Pažljivkov čas“ namenjeno učenicima prvih razreda osnovnih škola.\nOrganizator „Pažljivkovog časa“ su Internacionalna policijska asocijacija Srbija (IPA Srbija) regije Sremska Mitrovica, Ministarstvo unutrašnjih poslova, Gradska uprava za obrazovanje, Gradska uprava za saobraćaj, inspekcijske i komunalne poslove, Asocijacija za bezbednost saobraćaj Sremska Mitrovica i Rotaract klub Sremska Mitrovica.\nZamisao predavanja jeste da se đaci prvaci na jedan pre svega zabavan način upoznaju sa osnovnim saobraćajnim pravilima i na taj način smanji rizik njihovog povređivanja kao jedne od najugroženijih kategorija učesnika u saobraćaju.\n„Statistika kaže da u poslednjih petnaest godina u Srbiji godišnje strada pedesetoro dece, a da 1.500 njih bude povređeno, samim tim može se zaključiti da su deca najugroženija kategorija u oblasti bezbednosti saobraćaja. Upravo iz tog razloga jedan od primarnih ciljeva Uprave za saobraćaj jeste povećnje bezbednost dece u saobraćaju“, rekao je Miroslav Jovanović, načelnik Gradske uprave za saobraćaj, komunalne i inspekcijske poslove.\nOn je objasnio da je do sada akcenat bio na sređivanju saobraćajnog okruženja u zonama škola, da je postavljena zakonom sva predviđena saobraćajna signalizacija, a da se u narednom periodu akcenat stavlja na akcije usmerene ka edukaciji mladih o saobraćaju.\nMilan Ilić savetnik direktora Asocijacije za bezbednost saobraćaja rekao je da je jedan od ciljeva koji je zacrtan Strategijom o bezbednosti saobraćaja koju je donela Vlada Republike Srbije jeste da do 2020. godine nema poginule dece u saobraćaju. On je dodao da je Strategijom takođe predviđena saradnja svih subjekata bezbednosti kako na nacionalnom tako i na lokalnim nivoima, a da je današnje predavanje upravo još jedan plod te saradnje.\nNačelnica Gradske uprave za obrazovanje Mirjana Pjevac dodala je da je „Pažljivkovom času“ danas prisustvovalo oko 260 đaka prvaka iz tri osnovne škole sa teritorije grada, odnosno prvaci Osnovne škole „Boško Palkovljević Pinki“, OŠ „Jovan Jovanović Zmaj“ i „Jovan Popović“.\nPrema podacima koje je izneo Nikola Zeljković predsednik IPA regije Sremska Mitrovica u zonama škole na teritoriji grada prošle i ove godine nije bilo povređene dece.\n„Sremice“ na drugom mestu završile jesenji deo prvenstva\nU petak Ulične trke


Bebbo aplikacija je zapravo interaktivni priručnik za roditelje od rođenja deteta do šeste godine i nastala je na osnovu prototipa aplikacije “Halo beba – vaš saputnik u roditeljstvu” o kojoj smo imali priliku da pišemo prošle godine.\nUnapređena verzija pomenute aplikacije je dostupna za korisnike Android i iOS operativnih sistema, a kako bismo saznali šta nova verzija konkretno pruža korisnicima i kako jedna moderna aplikacija može da pomogne modernim roditeljima da prevaziđu mnoge izazove veoma važnog poglavlja u životu, razgovarali smo sa Ingom Mijailović, šeficom telefonskog savetovališta Halo beba iz Gradskog zavoda za javno zdravlje.\nIdeja je stvoriti punu personalizaciju iskustva\nNaša sagovornica je već na početku objasnila da je nova aplikacija obogaćena sadržajima koji su prikazani na nešto drugačiji način, radi lakšeg pretraživanja (na primer putem ključnih reči) i veće dostupnosti, a sve na osnovu povratnih informacija roditelja koji su koristili stariju verziju.\nŠtaviše, Bebbo sada nudi i neke dodatne funkcije u okviru personalizovanih podataka i unapređenja. Jedno od njih su podsetnici: o zakazanim terminima lekarskih pregleda, o terminu vakcinacije, obavljenim i nastupajućim vakcinama, kašnjenjima u vakcinaciji, redovnijem unosu podataka o težini i visini.\nInga za Netokraciju takođe otkriva da je unapređena funkcija “Pitanja i odgovori” koja sada sadrži blizu 200 odgovora na najčešća pitanja roditelja, a uključuje i dodatne informacije kroz povezane članke. “Uvedena je i mogućnost praćenja razvoja i rasta prevremeno rođenog deteta (prema korigovanom, a ne prema kalendarskom uzrastu), što je posebno značajno kao orijentacija za porodicu u prvoj i drugoj godini života deteta”, dodaje Inga i otkriva dodatne detalje:\nBebbo aplikacija je dostupna na 19 jezičkih varijanti u 11 zemalja kroz UNICEF mrežu i opciju “Ostatak sveta”. Besplatna je i ima mogućnost rada u offline režimu. Upotpunjuje rad telefonskog savetovališta Halo beba Gradskog zavoda za javno zdravlje Beograd koji već više od 20 godina pruža podršku roditeljima.\nSada ta podrška ima tri komplementarna kanala: telefonsko savetovališe, web sajt www.halobeba.rs i mobilne aplikacije, što omogućava pouzdanu, uvek dostupnu i kvalitetnu podršku roditeljima i starateljima u prvim godinama roditeljstva. Svi personalizovani podaci iz profila deteta (ime, datum rođenja, pol, fotografije i drugi detalji) čuvaju se samo na telefonu korisnika i potpuno su zaštićeni i bezbedni, što je još jedna važna prednost.\nNa pitanje Netokracije ko konkretno stoji iza tehničkog razvoja i unapređenja aplikacije, Inga kaže da su Regionalna kancelarija UNICEF-a za Evropu i Centralnu Aziju i Kancelarija UNICEF-a u Srbiji omogućile razvoj Bebbo aplikacije prepoznajući značaj prethodne verzije. Pored toga, u izradi aplikacije su učestvovali stručnjaci različitih profila, zdravstveni radnici i saradnici Gradskog zavoda za javno zdravlje Beograd i telefonskog savetovališta Halo beba, Instituta za mentalno zdravlje, Udruženja pedijatara Srbije i drugi.\nVažno je istaći da su kreirani sadržaji aplikacije zasnovani na dugogodišnjem roditeljskom, pedagoškom i medicinskom iskustvu kao i mnogobrojnim relevantnim istraživanjima iz oblasti ranog razvoja. Tom prilikom, neki sadržaji su preuzeti, prilagođeni i prevedeni uz dozvolu mreže Raising Children Australia. Veliki deo video materijala u aplikaciji je razvijen u partnerstvu sa Vodičem za roditelje, a dodatnu podršku su pružili fondacija Nordeus i Lego fondacija.\nKada već govorimo o procesima nastanka pomenute aplikacije, ona je razvijana kroz Content Management System (CMS) od strane referentnih IT agencija koje je angažovao UNICEF kao vlasnik kompletne aplikacije. Sadržaji kao i funkcije su plasirane kreiranjem algoritama za multiplikovano povezivanje unetih podataka.\nNaša sagovornica dodaje da je cilj bio da se omogući što veći nivo interaktivnosti, uzajamne povezanosti i umreženosti sadržaja, ali i da se omogući puna personalizacija. Ono što je ona potvrdila jeste da je prilagođavanje sadržaja potrebama roditelja da na brz, jednostavan i njima prihvatljiv način dobiju sve relevantne informacije, baš za njihovo dete, bio istinski izazov:\nKreirati algoritme za selektovanje sadržaja kako bi porodica dobila specifičan savet, za određeni uzrast, pol deteta i razvojni period, prilagođeno potrebama deteta i porodice, nije bilo jednostavno, ali verujemo da smo u tome uspeli. Želja nam je bila da razvijemo praktične alate koji će podstaknuti roditelje da beleže i prate rast, razvoj deteta, vakcinaciju, preventivne preglede u svim razvojnim fazama kako bi dobili pouzdane smernice i podstakli razvoj detetovih potencijala.\nAplikacija kao pouzdan partner roditeljima\nNastavivši da detaljnije približi pomenuti servis roditeljima, Inga je istakla da je Bebbo aplikacija zamišljena kao pravi džepni saputnik kroz roditeljstvo. Ona svojim sadržajima približava roditeljima najsavremenije pristupe roditeljstvu, koje se oslanja na snage porodice, angažuje sve njene potencijale kako bi se odrastanje dece odvijalo sa što manje porodičnog stresa, sa što više igre i interakcije:\nAplikacija će sigurno osnažiti roditelje, a roditelj pun samopouzdanja će se uspešnije nositi sa svim izazovima roditeljstva, biće kreativni u nalaženju inspiracije za sve podržavajuće aktivnosti za razvoj deteta, biće zadovoljniji, rešiće mnogo roditeljske brige i nedoumice.\nPružiće podršku roditeljima kako bi svojoj deci omogućili da razviju sve svoje potencijale. Svakom detetu je od prvog dana života potreban odnos pun topline i ljubavi, a aplikacija će u tom smislu učiti roditelje kako da blagovremeno prepoznaju detetove potrebe i na njih adekvatno odgovore (odeljak – responsivno roditeljstvo).\nSa druge strane, aplikacija brine i o roditeljima, zapravo o njihovom zdravlju (roditeljski kutak), inspirišući ih kako da kreiraju bezbedno okruženje, obezbede kvalitetnu ishranu i ono što je najvažnije – rano učenje kroz igru u stimulativnom okruženju. Bebbo je samim tim svojevrsna beležnica, dnevnik, podsetnik ali i priručnik.\nZahtevi za aplikaciju već sada dolaze iz Poljske, Slovačke, Kanade, Mađarske, Španije, zapravo svugde gde je srpska dijaspora prisutna. Inga kaže da potencijal daljeg razvoja sigurno postoji, a u kom pravcu će se Bebbo razvijati zavisi pre svega od zainteresovanosti i potreba roditelja:\nMi smo tu da ih saslušamo, a roditelji mogu svoja zapažanja da iznesu u samoj aplikaciji kroz odeljak Povratne infromacije, Anketa za korisnike aplikacije. Svi korisnici Halo beba aplikacije dobili su instrukciju, kroz aplikaciju, kako da sačuvaju svoje podatke i prebace ih u funkcionalniju, unapređenu Bebbo aplikaciju. Ovaj proces je u toku, a mi vredno radimo na promociji Bebbo aplikacije i pratimo na mesečnom nivou broj instaliranja. Ovo je prvi mesec kampanje, tako da preciznije rezultate tek očekujemo.\nNa samom kraju, saznali smo i da će se Bebbo servis razvijati prema potrebama roditelja, dok se već sada vredno radi na obogaćivanju sadržaja. Ono što će razvojnom timu aplikacije biti izazov u narednom periodu jeste oblast podrške roditeljima dece koja su prevremeno rođena kao i drugim posebno osetljivim porodicama.\nKrajnji cilj jeste da aplikacija pronađe svoj put do svih roditelja od rođenja deteta pa sve do pred polazak u školu, da zaživi kao oslonac, podrška i pouzdan partner kako bi se uz druge sisteme podrške osnažili savremeni roditelji za podsticajno i razigrano roditeljstvo.


"Sve do rešenja", Merkelova će uložiti sav svoj trud za rešavanje kosovskog pitanja - Naši u svetu\nObjavljeno 24/09/19 u 16:30\nNJUJORK – Nemačka, i kancelarka Angela Merkel, će uložiti svu svoju energiju, trud i snagu da se očuva mir i stabilnost u Evropi i zato će tražiti da se razgovara sve dok se ne pronađe rešenje za pitanje KiM, izjavio je danas predsednik Aleksandar Vučić posle razgovora sa Merkel u Njujorku.\n“Razgovarati i razgovarati, sve dok se ne nađe neko rešenje”, poruka je kancelarke Merkel, preneo je Vučić novinarima.\n“Razgovor sa Merkelovom bio je ne samo korektan, već i dobar i konkretan o tome kakav je “hodogram” i kako sve treba da izgleda od decembra kada se formira nova vlada u Prištini”.\n“I kada to krene, mislim da je plan i ideja Merkel i francuskog predsednka Markona, što sam i danas mogao da čujem, da se nastave razgovori brzo i da se napravi jedan reigonalni skup, kakav smo imali kada ga je Haradinaj minirao, kako bi se krenulo u intenzivne razgovore i dijalog između Srba i Albanaca i pokušali da pronađemo kompromisno rešnje”, rekao je Vučić.\nSa kancelarkom je, kaže, razgovarao i o ekonomskim projektima, te u šali dodao da je “kukao” što je Folksvagen otišao u Tursku.\n“Verujem da ćemo se izboriti za brojne nove nemačke investitore i da će Merkel, kada dođe u posetu Srbiji moći da poseti nekog od najvećih nemačkih investitora”, rekao je Vučić\nAngela MerkelKosovo i MetohijaNemačka


Ferrol Home Haly tepih cena, cene Srbija, prodaja Beograd Novi Sad Niš\nFerrol Home Haly tepih cene\nTrenutno nemamo slike za Ferrol Home Haly tepih\nEPonuda nije internet prodavnica već Vam omogućava da brzo i lako nađete Ferrol Home Haly tepih po najjeftinijoj ceni. Naš cilj je da kupci budu što bolje informisani o ponudi Ferrol Home Haly tepih na tržištu Srbije. Vrlo lako nalazite željeni proizvod za kategoriju Tepisi cene, ne morate da lutate od sajta do sajta za Ferrol Home Tepisi, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Ferrol Home Haly tepih sa PRODAVCEM. EPonuda ne može da garantuje potpunu tačnost specifikacije i slika za Ferrol Home Haly tepih. Pre kupovine, podatke za Ferrol Home Haly tepih proverite na sajtu PROIZVOĐAČA.


Najtanji 4-u-1 robot*\nRowenta X-PLORER Serie 60 Robot usisivač je veoma kompaktno rešenje za čišćenje kuće sa naprednom tehnologijom za intuitivno čišćenje koje ostavlja celu kuću besprekorono čistom. Otkrijte automatski usisivač poslednje tehnologije koji čisti gde god da vam je potrebno: pametna navigacija, napredna infracrvena tehnologija i veoma intuitivna korisnička ploča koja je jednostavna za upotrebu i uključuje aplikaciju za pametni telefon i sa žiroskopskim mapiranjem najnovije tehnologije, kompatibilan sa glasovnim asistentima.\n*brisanje, centralna četka, usisavanje i brisanje - u poređenju sa 15 najprodavanijih proizvoda iz Evrope (14 država) i Rusije. Podaci nezavisnog panela 2019, vrednost i količina prodaje\nSamo 6cm visok, prolazi ispod niskog nameštaja i teško dostupnih područja i sa lakoćom sakuplja dlake kućnih ljubimaca. Sa 4-u-1 akcijom čišćenja osigurava visoke performanse.\nPametno rešenje za čišćenje\nPoboljšana tehnologija osigurava pametnu navigaciju – sa poboljšanom tehnologijom žiroskopa i infracrvenih senzora – za praktično automatsko čišćenje koje sa lakoćom pokriva svaki santimetar vašeg doma.\nRaznovrsni režimi čišćenja\nTri režima čišćenja – metodički, spot i praćenje zidova – za svaki deo vašeg doma, uključujući i nezgodna područja, sakupljanje prašine duž zidova i lajsni, i više od toga.\nLitijum jonska baterija nudi do 90 minuta autonomije, za sređivanje celog doma samo jednim punjenjem baterije, a robot se automatski vraća na bazu za punjenje kada je potrebna dopuna.


RTS :: Eksplozija u Arhangelsku – koje rakete su testirali Rusi\nSvet Eksplozija u Arhangelsku – koje rakete su testirali Rusi\nutorak, 13. avg 2019, 21:22 -> 22:17\nSjedinjene Američke Aržave veruju da je nedavna eksplozija u Arhangelskoj oblasti u Rusiji bila povezana sa programom Kremlja da razvije hipersonične krstareće rakete, rekao je visoki zvaničnik administracije Donalda Trampa.\nU zatvorenom gradu Sarovu u ponedeljak je sahranjeno petoro naučnika.\nRuska nuklearna korporacija "Rosatom" je nakon toga saopštila da se radilo o nesreći tokom testiranja rakete na severu Rusije, prenosi Rojters.\nAmerički zvaničnik koji je želeo da ostane anoniman rekao je Rojtersu da Vašington nije bio spreman da kaže da li je reč o nuklearnoj eksploziji, ali da veruje da je eksplozija sadržala radioaktivne elemente.\nEksplozija bi mogla da predstavlja korak unazad za ruski program, iako je ostalo nejasno da li se radilo o neuspehu u lansiranju rakete, naveo je neimenovani zvaničnik.\nPrema navodima RT, Vašington veruje da je eksplozija povezana sa hipersoničnim krstarećim raketema 9M730 Burevestnik, za koju NATO koristi kodno ime SSC-X-9 Skyfall.\nKako se navodi, rakete su dizajnirane tako da mogu da krstare po ogromnim prostranstvima, čak danima oko čitave planete.\nRusko nastojanje da razvije krstareće hipersonične rakete pokrenulo je pitanja o tome da li će takozvani nuklearni sporazum pod nazivom "Novi start", koji ističe 2021. godine, biti produžen za još pet godina, navodi Rojters.\n(sreda, 14. avg 2019, 08:17) - anonymous [neregistrovani]


Etički standardi | EPoK tim Srbije\nEtički standardi primene EPoK testa i informisanja o rezultatima testiranja\nOvi etički standardi definisani su od strane EpoK tima Srbije i prihvaćeni od strane njegovih članova (02.02.2019).\nEPoK test može da primenjuje stručnjak iz oblasti obrazovanja koji je završio edukaciju i dobio sertifikat koji je odobren od strane ovlašćenog lica organizacije ICIE ili autora testa (sertifikovani član EpoK tima Srbije).\nUmnožavanje internog testovnog materijala kao i upoznavanje javnosti sa zadacima ovog testa najstrože je zabranjeno.\nPre primene testa neophodno je dobiti potpisanu informisanu saglasnost roditelja /staratelja na obrascu EPoK tima Srbije) i usmenu saglasnost deteta koje se testira. Roditelj/staratelj treba da bude jasno informisan o tome šta meri ovaj test i u koje svrhe će se koristiti dobijeni rezultati kao i o tome kome će biti saopšteni rezultati testa.\nNačelo anonimnosti i poverljivosti informacija i zaštite ispitanika mora biti obezbeđeno u potpunosti. Procedura i uslovi testiranja moraju biti jednaki za sve ispitanike.\nIspitivač je dužan da se pridržava instrukcija za zadavanje EPoK testa i da obezbedi jednake uslove testiranja za sve ispitanike (prostor, materijal, jezik komunikacije, dostupnost ispitivača za pojašnjenje i podršku tokom testiranja).\nEPoK test se prvenstveno sprovodi kao individualni test. U slučaju grupnog testiranja broj ispitanika ne sme da bude veći od 30, a prostor i oprema moraju biti adekvatni za mogućnost sprovođenja testiranja. Broj ispitivača mora da zadovolji potrebe svakog ispitanika za jednakim mogućnostima da ostvari svoje maksimalne rezultate.\nIspitivač (sertifikovani član EPoK tima Srbije) dužan je da tokom i nakon testiranja u potpunosti obezbedi poverljivo čuvanje svih rezultata testiranja. Poverljivost podataka o ispitaniku u svim fazama primene testa, obrade i distribucije rezultata obezbeđuje se jedinstvenom šifrom ispitanika. Identitet ispitanika poznat je isključivo ispitivaču, sertifikovanom članu EpoK tima koji je vršio testiranje.\nIspitivač informaciju o rezultatu testiranja može proslediti isključivo osobama sa kojima je saglasan roditelj/staratelj deteta, na stručan, profesionalan način i u najboljem interesu deteta.\nRezultati testiranja i dobijanje PPK poveravaju se ICIE (The International Centre for Innovation in Education, Germany – zvaničnom zastupniku za Englesku verziju EpoC testa), a obrazac protokola testiranja, rezultati testiranja i dobijeni PPK čuvaju se u bazi podataka EPoK tima Srbije, za potrebe formiranja nacionalnog reprezentativnog uzorka, naučno istraživanje i proveru statistički relevantnih parametara EPoK testa za uzorak dece i mladih u Srbiji. Za čuvanje ovih podataka, njihovu obradu i upotrebu u isključivo naučne i istraživačke svrhe odgovoran je EPoK tim Srbije.\nKršenje bilo koje od navedenih stavki vodi isključivanju iz EPoK tima Srbija i podleže etičkim odborima strukovnih udruženja profesije kojoj osoba (član EpoK tima) pripada.\n© 2021 EPoK tim Srbije


KOMS: više od polovine mladih ne prati izbornu kampanju | Vugl.rs\nHome Vesti KOMS: više od polovine mladih ne prati izbornu kampanju\n„Mladi čine 17 odsto od ukupnog stanovništva, dok je u republičkom parlamentu samo četiri mlade osobe.“\nPrema istraživanju Krovne organizacije mladih, koja okuplja nekoliko nevladinih organizacija, 84,4 odsto mladih smatra da nemaju učešća u političkim procesima, da su svi političari isti, kao i da se niko u svom programu ne obraća posebno mladim ljudima, a najčešće su izjave da ih politika ne interesuje i da nemaju za koga da glasaju na predstojećim izborima, izjavila je predstavnica ove organizacije Milica Borjanić.\nOna je, na konferenciji na novinare u Medija centru, rekla i da se nezadovoljstvo mladih životom u Srbiji ogleda u tome što je 64 odsto mladih izjavilo da je spremno da se odseli.\n„Čak 52,6 odsto mladih uopšte ne prati izbornu kampanju, dok 82 odsto njih smatra da im se političari ne obraćaju, a 88 odsto njih smatra da problemi mladih nisu zastupljeni u medijima“, kazala je Borjanić.\nBorjanić je rekla i da je 63 odsto mladih izjavilo da smatra da je potrebno uvesti „kvote za mlade“ kada je u pitanju zastupljenost u republičkom parlamentu.\nGeneralni sekretar Krovne organizacije mladih Stefan Đorđević je rekao da su ovi podaci zahtevali da se obrati dodatna pažnja na to ko se u političkoj kampanji obraća mladima.\n„Ono što želimo je da mladi budu u fokusu ove kampanje, zato što sve veći broj mladih želi da se odseli odavde. Sva istraživanja pokazuju da su vrlo negativni trendovi i da se takvi negativni trendovi nastavljaju“, kazao je Đorđević.\nKako je naveo, prema zvaničnim podacima „mladi čine 17 odsto od ukupnog stanovništva, dok je u republičkom parlamentu samo četiri mlade osobe“, odnosno onih do 30 godina, kako zvanična statistika registruje mlade.\nĐorđević je rekao da zbog svega toga treba obratiti pažnju na rešavanje problema koji dovode do toga da mladi ne žele da žive u Srbiji, „i na šta je potrebno sistemski delovati javnim politikama“.\nMiljana Pejić, menadžerka programa KOMS, je takođe dodala da „žele da pritisku političke aktere da daju konkretne mere vezano za mlade“.\nPrevious article"Urednik" – predstava koju morate da gledate\nNext articleMere protiv korone: festival na FDU menja koncept


Episkop Fotije podržao formiranje Komisije za populacionu politiku\nNJegovo preosveštenstvo episkop zvorničko-tuzlanski Fotije dao je saglasnost i svoj blagoslov na ideju formiranja Komisije za populacionu politiku u Bijeljini, radujući se saradnji grada, Skupštine grada i Srpske pravoslavne crkve, objavljeno je na zvaničnoj stranici Eparhije.\nEpiskop Fotije sastao se danas u Eparhijskom sjedištu u Bijeljini sa odbornicima Skupštine grada Bijeljina Danijelom Perićem i Mladenom Petrovićem koji su inicijatori formiranja Komisije za populacionu politiku u Bijeljini.\nPerić je najavio da će pokrenuti incijativu da se oformi Komisija za populacionu politiku u sklopu Odjeljenja za društvene djelatnosti, koja će sadržati uslove i načine ostvarivanja prava korisnika.\n"Prema sadašnjem stanju, ali i pretpostavkama budućeg demografskog razvoja Republike Srpske, pronatalitetna populaciona politika je potreba i neophodnost", rekao je on.\nPodsjećajući da je Bijeljina drugi grad po veličini u Republici Srpskoj, Perić je istakao da se iz budžeta ne izdvajaju sredstva za novorođenčad.\n"Hitno treba da sprovodimo intenzivnije mjere u borbi protiv `bijele kuge`, tako što ćemo stimulisati porodice koje će u 2021. godini dobiti djecu", poručio je Perić.\nPerić je dodao da, prema iskustvima zemalja koje dugoročno primjenjuju mjere pronatalitetne politike, povećanje nivoa fertiliteta ili podsticanje rađanja moguće je ostvariti finansijskim davanjem ili putem usluga, čime bi se smanjio dio ekonomskog tereta podizanja djece.\nOn je istakao da je prirodni priraštaj u Srpskoj, a i u Bijeljini, posljednjih nekoliko godina u silaznoj putanji i da mnogi gradovi u Republici Srpskoj odavno imaju usvojene odluke i formiranu Komisiju za populacionu politiku, koje za cilj imaju poboljšanje nataliteta.


ŠAPIĆ UOČI IZBORA: Ovo će biti najprljavija kampanja ikada\nneće dozvoliti podelu srpskog naroda\nrade jaksic\t 08.09.2021. 11:50h\nPotpredsednik Glavnog odbora Srpske napredne stranke Aleksandar Šapić ocenio je da će predstojeća izborna kampanja biti najprljavija ikada.\nOn smatra da će tako biti zato što, kako navodi, postoje ljudi koji će, ako ni nakon ovih izbora ne budu došli do rezultata, biti zauvek izbrisani sa političke scene.\n"Oni će biti spremni na sve", poručuje Šapić.\nŠapić je, gostujući u emisiji "Beograde, dobro jutro" na "TV Studio B" istakao da Srpska napredna stranka neće dozvolti da pojedinici zarad svojih ličnih, partikularnih političkih interesa dele srpski narod, te da će on učiniti sve da i svojim ličnim primerom pokaže da politika ne sme da bude razlog razdora među našim narodom.\n- To što se mi razlikujemo po pitanju nekih političkih stavova ne sme da bude razlog naše mržnje. Pokušaću i svojim primerom da pokažem da politika ne sme da bude razlog razdora. Biće onih koji će tražiti sukobe, a mi sukobe ne želimo. Mi koji smo svesni nekih stvari moramo da pokažemo da život ne počinje i ne završava se nakon ovih izbora, bez obzira na to ko bude bio na čelu države - rekao je Šapić.\nNaveo je da nam razvoj infrastrukture, ekonomije, pozicioniranje Srbije u svetu i u regionu, daje za pravo da verujemo da smo na dobrom putu.\n- A onda ćemo svi zajedno, bez obzira na političko opredeljenje, pokušati da zemlju dovedemo na nivo, tako da nama više nikada niko neće moći da manipuliše ili da nas uvuče u sukobe - kaže on.\nŠapić naglašava da bez Srbije danas nema stabilnog Balkana.\n- Srbija može samo da bude faktor stabilnosti, mi smo danas najbroniji narod, najsnažnija ekonomija u regionu, zemlja koja ima najbrži razvoj i upravo sve ono što radimo poslednjih godina i potezi koje vučemo govore o tome da naša zemlja nikako ne može da bude faktor nestabilnosti, kao što nas optužuju - ističe Šapić.\nŠapić je još jednom ponovio da je ujedinjenje srpskog naroda jedna od najvažnijih tema.\n- Kada god smo imali neke ozbiljne istorijske probleme, oni su bili posledica nesloge među nama. Predsednik Vučić insistira na ujedinjenju, na pomoći srpskom narodu gde god se on nalazio. Došlo je vreme da Srbi počnu da pomažu jedni druge ne ugrožavajući bilo koga, da se ne krijemo, da se ne osećamo neprijatno kada kažemo da želimo da pomažemo naš narod, na kraju, to je i naša obaveza, Srbija kao matica svih Srba ima obavezu da vodi računa o njima gde god živeli - rekao je Šapić.\nNOVA AMBASADORKA ŠVEDSKE ODUŠEVLJENA SRBIJOM: Pohvalila odbojkašice i hranu, a evo gde je prvo otišla!


Vesti online / Sport / / Boston ubedljiv protiv Klivlenda za 1:0 u finalu Istoka\nBoston ubedljiv protiv Klivlenda za 1:0 u finalu Istoka\nKošarkaši Bostona poveli su 1:0 u finalu plej-ofa Istočne konferencije NBA lige, pošto su sinoć u prvom meču finala kao domaćini ubedljivo savladali Klivlend sa 108:83.\nTragičar i junak: Lebron Džejms i Markus Moris\nNajefikasniji kod Seltiksa bio je Džejlen Braun sa 23 poena, Markus Moris ubacio je 21, uz 10 skokova, a Li Horford 20 poena.\nKod Kavsa Lebron Džejms je "zaustavljen" na samo 15 poena (5/16 iz igre), sedam skokova i devet asistencija, dok je Kevin Lav ubacio 17 poena, uz osam skokova.\nNaredni meč igra se u noći između utorka i srede.\nNBA Džejms: Padao sam mnogo, nikada nisam brinuo!\nŠOUTAJM Džejms i društvo na Kopakabani: Nije moglo bez tompusa\nKOŠARKA Lav u Klivlendu za Viginsa i Beneta!


Skandal u najvećoj banci zbog liste na kojoj je i Srbija: Neosnovano poboljšali rang Kine - Biznis Telegraf.rs\n17/09/21 | 11:53\nI Srbija se rangira na istoj listi\nČelnici Svetske banke, uključujući bivšu izvršnu direktorku Kristalinu Georgijevu, izvršili su "neprikladan pritisak" na svoje zaposlene kako bi poboljšali rang Kine u izveštaju banke "Doing Busineš 2018", pokazuju rezultati nezavisne istrage.\nIzveštaj, koji je na zahtev odbora za etiku banke pripremila advokatska kancelarija Vilmer Hejli, izaziva zabrinutost zbog uticaja Kine na Svetsku banku, prosuđivanja i odlučivanja Georgijeve - sada generalne direktorke Međunarodnog monetarnog fonda (MMF) i tadašnjeg predsednika Svetske banke Džim Jong Kima, prenosi Rojters.\nGeorgijeva je izjavila da se "u osnovi ne slaže sa nalazima i tumačenjima" u izveštaju i da je o tome obavestila izvršni odbor MMF.\nSvetska banka je povukla ceo izveštaj "Doing liste" o poslovnoj klimi uz obrazloženje da su internom revizijom i istragom advokatske kuće Vilmer Hejli pokrenuta "etička pitanja, uključujući ponašanje bivših članova Odbora, kao i sadašnjih i/ili bivših zvaničnika Svetske Banke".\nI Srbija se rangira na istoj listi.


EU suspendovala pripreme za sporazum sa Ukrajinom | EurActiv Srbija\nEU suspendovala pripreme za sporazum sa Ukrajinom\nObjavljeno : 16.12.2013.\t Tweet\nEvropska unija je suspendovala pripreme za sklapanje sporazuma o pridruživanju sa Ukrajinom. Brisel, suočen sa oklevanjem ukrajinskog predsednika Viktora Janukoviča, odlučio se na taj korak 15. decembra, dok je više stotina hiljada pristalica EU protestovalo u Kijevu zbog politike udaljavanja od Unije u korist saradnje s Rusijom. Ukrajinski zvaničnici, međutim, ističu da su evropske integracije prioritet zemlje.\nU vreme početka protesta u Krijevu 15. decembra, evropski komesar za proširenje Štefan File objavio je na Tviteru da je Evropska unija suspendovala pripreme za potpisivanje sporazuma o pridruživanju sa Ukrajinom uz obrazloženje da ne postoji "jasno zalaganje" predsednika Janukoviča da sporazum bude potpisan.\n"Ukrajno: produbljuje se jaz između reči i dela predsednika i vlade u vezi sa sporazumom o pridruživanju", naveo je File i dodao da nastavak pregovora zavisi od "jasnog zalaganja (Kijeva) da se potpiše sporazum", ali da do sada nije bilo odgovora.\nŠef diplomatije Litvanije koja predsedava EU, Linas Linkevičius je rekao da EU želi "razjašnjenja od Ukrajine" pošto je njen predsednik rekao da bi "sporazum škodio nacionalnim interesima zemlje".\nJanukovič je rekao 13. decembra na sastanku sa opozicijom da pripreme za potpisivanje sporazuma "nisu bile samo loše već protivne nacionalnim interesima zemlje" i da će osobe zadužene za pregovore biti smenjene.\nŠvedski ministar spoljnih poslova Karl Bilt (Carl Bildt), vatreni pobornik približavanja Ukrajine EU, naveo je na Tviteru da je sporazum o pridruživanju u originalnoj verziji i dalje na stolu. "Vrata su Ukrajini širom otvorena za potpisivanje sporazuma o pridruživanju i slobodnoj trgovini sa EU", istakao je on.\nUkrajinski premijer Mikola Azarov je 15. decembra rekao da su evropske integracije prioritet Kijeva i podsetio da su Ukrajini otvorena vrata EU ali i Carinske unije sa Moskvom. "Vrlo je dobro što možemo da biramo i mi smo izabrali evropske integracije", rekao je on.\nPrvi potpredsednik vlade Ukrajine Sergej Arbuzov, koji je blizak Janukoviču, rekao je da je optimista kada je reč o sporazumu o pridruživanju sa EU. "Formiranje tri radne grupa o kojima smo razgovarali sa Fileom garantuje da ćemo nastaviti rad i mi se spremamo za potpisivanje", rekao je Arbuzov.\nViše od 300.000 Ukrajinaca je učestvovalo na demonstracijama u Kijevu, trećem najvećem protestu od odluke Janukoviča da odustane od potpisivanja sporazuma o pridruživanju sa EU krajem novembra. Demonstrantima se obratio i američki senator DŽon Mekejn (John McCain) koji im je poručio da je "Amerika s njima". Nekoliko stotina osoba je, takođe, protesovalo u Parizu i Londonu.\nDemonstranti su usvojili rezoluciju kojom se zabranjuje Janukoviču da tokom posete Moskvi 17. decembra potpiše sporazum o pristupanju Carinskoj uniji.\n"Carinska unija je geopolitički projekat Moskve čiji je cilj obnavljanje (sovjetske) imperije koja se urušila 1991", navodi se u tom dokumentu koji je na protestu pročitao bivši šef ukrajinske diplomatije Boris Tarasjuk. On je pozvao na nove demonstracije 17. decembra uveče u vreme Janukovičeve posete Moskvi.\nPredsednik Rusije Vladimir Putin, koga Evropa krivi za pritiske na Kijev, ističe da je u ekonomskom interesu Ukrajine, koja je u recesiji i na rubu bankrota, da pristupi Carinskoj uniji.\nStručnjaci navode da bi Kijev tada vrlo brzo dobio gas po nižim cenama i kredite od Moskve.\n: Ukrajina traži ekonomsku podršku EU\n: EU: Ponuda Ukrajini i dalje na stolu\n: Približavanje Ukrajine EU pod znakom pitanja\n: Ukrajina između Istoka i Zapada\n: EU: Neprihvatljivi pritisci Moskve na Kijev


Otvoren poziv za Mentorsku podršku javnom zagovaranju u vezi javnih politika na lokalnom i nacionalnom nivou - Dijalog.net\nNaslovna Civilno društvo Otvoren poziv za Mentorsku podršku javnom zagovaranju u vezi javnih politika na lokalnom i nacionalnom nivou\nBeograd, 16. jul 2019. – Resurs centar za organizacije civilnog društva u Srbiji otvorio je poziv za organizacije civilnog društva i neformalne grupe za mentorsku podršku inicijativama na lokalnom i nacionalnom nivou.\nResurs centar za organizacije civilnog društva u Srbiji ima cilj da ojača kapacitete udruženja i neformalnih grupa za rad i sprovođenje javnih politika.\nU okviru ovog poziva organizacije civilnog društva i neformalne grupe mogu da kandiduju svoje inicijative, komentare i predloge za izmenu, ili formulisanje javnih politike.\nOdabrane organizacije i grupe će sa saradnicima Resurs centra raditi na osmišljavanju, planiranju i sprovođenju kampanje javnog zastupanja. Izabrani predstavnici udruženja ili neformalnih grupa imaće priliku da utiču na javne politike.\nResurs centar čini konzorcijum organizacija: Građanske inicijative, BUM, FORCA, Narodni parlament, Trag fondacija, Catalyst Balkans, Srbija u pokretu i Centar za socijalne politike.\nDetaljnije informacije o pozivu možete pročitati na sajtu Resurs centra za OCD u Srbiji.\nOznakejavno zagovaranjeOCDResurs centar\nPrethodno NUNS: Državni organi da pokažu efikasnost i razreše ko stoji iza napada na novinarku Dariju Ranković\nSledeće Avakumović: Važno je da svaki građanin radi na svojoj tehnološkoj i medijskoj pismenosti\nTop Tags Srbija i Evropska unija Društvo konkurs Evropska unija Civilno društvo ljudska prava mladi Evropska komisija Vlada Republike Srbije vladavina prava istraživanje evropske integracije OCD lokalna samouprava mediji


Optimizam posle sastanka ministra sa malinarima\nDatum: 03.07.2017. Izvor: RTV\nMinistar poljoprivrede, šumarstva i vodoprivrede Branislav Nedimović razgovarao je danas sa proizvođačima malina i hladnjačarima i rekao da je optimističniji nego ranije, jer je sastanak prošao u boljem raspoloženju nego ranije.\n“Dobili smo zahteve za organizaciju sastanka na višem nivou i ja ću tokom dana preneti te molbe predsedniku i premijerki. Nadam da ćemo u narednim danima razgovarati na jedan širi način jer je to potrebno pre svega zbog razvoja i opstanka malinarstva u Srbiji“, rekao je Nedimović.\nDirektor zemljoradničke zadruge „Eko voće“ iz Arilja i predstavnik proizvođačke grupacije malinara Božo Joković rekao je da je sastanak protekao u radnoj atmosferi te da se došlo do osnovnog zaključka – da stanje nije dobro.


U Srbiji još dva međunarodna aerodroma - jedan kod Dobanovaca, drugi kod Novog Sada - GRENEF\nPrema Prostornom planu Srbije od 2021. do 2035. godine, koju je objavilo Ministarstvo građevinarstva, saobraćaja i infrastrukture, u Srbiji će se graditi dva nova međunarodna aerodroma – jedan kod Dobanovaca, a drugi kod Novog Sada.\nPrincipi razvoja vazdušnog saobraćaja podrazumevaju: efikasnost i bezbednost upravljanja vazdušnim prostorom, obezbeđenje najbolje ponude korisnicima, ekonomično upravljanje, povećanje efikasnosti, implementaciju standarda i procedura u zaštiti životne sredine, multimodalno povezivanje svih vidova saobraćaja i primenu svih standarda i procedura u sistemu upravljanja aerodromskom infrastrukturom, kako bi se vazdušni saobraćaj odvijao bezbedno.\nOsnovna koncepcija prostornog razvoja aerodromske infrastrukture zasniva se na razvoju i opremanju međunarodnih aerodroma i daljoj realizaciji projekata u okviru mreže aerodroma sa dozvolom i aerodroma sa saglasnošću (koji u teritorijalnom smislu čine mrežu regionalnih aeorodroma). Pripadnost zakonski definisanoj kategoriji aerodroma nije konstantna i u tom smislu su moguće promene u periodu implementacije ovog PPRS.\nU nastavku pogledajte planska rešenja za međunarodne aerodrome su:\n1. postojeći kompleks aerodroma „Nikola Tesla” u Beogradu – planirane su aktivnosti koje su utvrđene kroz postojeću plansku dokumentaciju za aerodrom i kroz planove razvoja na području Beograda. Ove aktivnosti obuhvataju: izgradnju novih saobraćajnih i infrstrukturnih objekata; rekonstrukciju i dogradnju postojećih objekata; prostorno trasiranje i tehničko definisanje povezivanja sa železničkim i drumskim saobraćajnicama i sistemom gradskog prevoza; formiranje kargo kompleksa i unapređenje postojećih i izgradnju novih aerodromskih sadržaja radi povećanja kapaciteta, u skladu sa očekivanim rastom broja putnika i obima robnog transporta;\n2. nova lokacija aerodroma Beograd – usled prostornog ograničenja na postojećoj lokaciji aerodroma, predviđena je nova lokacija na 10 km zapadno od aerodroma „Nikola Tesla”, 24 km od Beograda u neposrednoj blizini auto-puta E70 na potezu Grmovac – Dobanovci – Deč. Polazno definisanje kapaciteta i potreba, na osnovu čega će se pristupiti izradi potrebne dokumentacije, ukazuje na kompleks od oko 1.100 ha, sa tri poletno-sletne staze, dva putnička terminala, dva robna terminala, logističkom i slobodnom carinskom zonom, modernom navigacionom opremom i sistemom svetlosnog obeležavanja i Kodnom oznakom aerodroma 4F;\n3. aerodrom „Konstantin Veliki” u Nišu – planirane su aktivnosti unapređenja usluga izgradnjom nove i rekonstrukcijom postojeće infrastrukture, kako bi aerodrom dobio status intermodalnog centra;\n4. aerodrom „Morava” u Kraljevu – planirane su aktivnosti unapređenja usluga izgradnjom nove i rekonstrukcijom postojeće infrastrukture, kako bi se izvršilo odgovarajuće pozicioniranje namena, sadržaja, objekata i način povezivanja aerodroma na planiranu mrežu autoputeva (Moravski koridor) i dr;\n5. izgradnja novog aerodroma Novi Sad – na lokaciji koja se nalazi na oko 15 km jugoistočno od Novog Sada, u neposrednoj blizini auto-puta A1, na potezu Kovilj – Šajkaš – Budisava, sa obuhvatom od oko 300 ha i kodnom oznakom aerodroma 4E. Neposredna blizina pruge predstavlja perspektivu za razvoj robnog, multimodalnog transporta;\n6. aerodrom u Prištini – planirane su aktivnosti unapređenja usluga izgradnjom nove i rekonstrukcijom postojeće infrastrukture. Planirano je i unapređenje regionalnih veza uspostavljanjem potrebnog obima saobraćaja na relaciji Beograd – Priština.\nPlanska rešenja za ostale aerodrome su (Tematska karta 10):\n1. proširenje, modernizacija i opremanje lokacije aerodroma „Čenej” LYNS u Novom Sadu;\n2. izgradnja novog aerodroma Kruševac – na lokacija koja se nalazi jugoistočno od Kruševca na potezu Rosulje, sa kodnom oznakom 2B za instrumentalno letenje. Postojeći aerodrom „Koširsko polje” LYKS je u procesu gašenja, s obzirom na njegovu blizinu centru grada Kruševca i planirane druge namene;\n3. završetak realizacije projekta aerodroma „Srebrno jezero” u Velikom Gradištu;\n4. izgradnja novog aerodroma Bor – na lokacija koja se nalazi van zone uticaja rudnika;\n5. završetak realizacije projekta i puštanje u funkciju aerodroma „Pranjani”, Gornji Milanovac;\n6. u toku implementacije PPRS potrebno je uraditi odgovarajuću dokumentaciju na osnovu koje će se dodatno definisati i utvrditi koje aerodrome iz postojeće mreže treba u funkcionalnom smislu modernizovati i rekonstruisati u cilju daljeg ostvarivanja ravnomernijeg regionalnog razvoja, jačanja teritorijalnog integriteta i razvoja sistema vazdušnog transporta;\n7. uradiće se dodatna provera mogućnosti korišćenja postojećih vojnih aerodroma u Somboru i Sjenici u civilne svrhe.


Holivudski film o Gosnovom bekstvu iz Japana Prolog\nDirektor turske aviokompanije optužen za pomaganje bivšem direktoru Nisana Karlosu Gosnu da pobegne iz Japana, rekao je da mu je on pomenuo da bi to bekstvo moglo biti ovekovečeno u holivudskom filmu.\nGosn, nekada vodeća figura u svetskoj automobilskoj industriji, uhapšen je u Japanu krajem 2018. godine i optužen da nije podneo prijavu o plati i da je koristio sredstva kompanije u lične svrhe, što on negira, podseća Rojters.\nBivši predsednik saveza Renoa, Nisana i Micubišija čekao je suđenje u kućnom pritvoru u Japanu, kada je u decembru preko Istanbula pobegao u Bejrut, gde je proveo detinjstvo.\nIzvršni direktor turskog privatnog mlaznog operatera MNG Džet Okan Kosemen i četiri pilota privedeni su početkom januara ubrzo nakon Gosnovog bekstva i optuženi za krijumčarenje migranata, za šta je predviđena kazna do osam godina zatvora.\nKosemen je dočekao Gosna na aerodromu u Istanbulu i pratio ga tokom leta za Bejrut, rekao je on na sudu. "Karlos me je pitao koliko košta avion ... i rekao mi za holivudske producente koji žele da naprave film o tom bekstvu", rekao je.\nPreminuo američki glumac Robert Vaughn, poznat po ulozi špijuna Sola\nNajzgodnije glumice i glumci bez garderobe na setu


Početna Software Automatizacija štampe AccurioPro Flux Premium\nUz radni proces štampanja zasnovan na karticama zadataka, AccurioPro Flux Premium klijentima pruža alatku za lako i praktično naručivanje proizvoda za štampanje. Pomoću kompanijskog intraneta korisnici mogu direktno da šalju zadatke štampe iz izvorne aplikacije u štampariju. Operateri mogu da izaberu neku od brojnih pametnih funkcija štampe kako bi upravljali svim dolaznim zadacima.\nKontaktirajte nas za više informacija o tome kako da optimizujete automatizaciju rada\nCentralna lista zadataka\nDodeljivanje zadataka na osnovu pravila\nFlux Accounting konektor\nIntegriše spoljna knjigovodstvena rešenja u radni proces štampe.\nPovezuje AccurioPro Flux Premium sa knjigovodstvenim aplikacijama Pcounter (Control System), SafeQ (Ysoft) ili PaperCut.\nIntegriše spoljne mašine za pripremu dokumenata za rešavanje problema sa PDF datotekama i izbegavanje proizvodnih grešaka.\nPovezuje se sa pdfToolbox (Callas) i PitStop (Enfocus).


Samo one osobe koje su proizvele Vaš automobil mogu istinski da održe Vaš automobil na istim standardima koje je imao onog dana kada je napustio fabriku. Iz toga razloga su Mopar® rezervni delovi dizajnirani da garantuju pouzdanost, komfor i performanse.\nRezervni Delovi Koje Distribuira Mopar®\nPoštujte prirodu, i prirodu Vašeg automobila.\nBirajte samo one rezervne delove koje distribuira Mopar ®.\nIskustvo I Inovacije Vama Na Usluzi\nMopar® rezervni delovi su opipljiv rezultat posvećenosti istraživanju i razvoju, primenjenih tehnologija koje su sve više inovativne i koje su u mogućnosti da ponude kvalitet i efikasnost koje kupac zaslužuje.\nMopar® originalni rezervni delovi su idealno rešenje za negu i održavanje Vašeg automobila, jer su precizno usklađeni sa originalnim tehničkim specifikacijama.\nSavršen spoljašnji izgled, visoke aerodinamične performanse i strukturne karakteristike originalnih rezervnih delova karoserije obezbeđuju optimalnu integraciju za Vašu bezbednost.\nČak i kada se dugo upotrebljavaju i omogućuju Vam vožnju dugu kilometrima, delovi Vašeg automobila su i dalje dragoceni.\nPočev od originalnih korišćenih komponenti, možemo da kreiramo proizvod koji nudi performanse ekvivalentne performansama novog vozila, kroz sertifikovani i garantovani proces. Ovaj proces, poznat kao "remontovanje", je industrijska delatnost u kojoj se izgrađene komponente ponovo obrađuju u servisnim centrima kako bi se vratile u stanje pogodno za upotrebu i na nivo performansi novog proizvoda.\nMopar® remontovani delovi nude mnoge prednosti\nU bliskoj saradnji sa FCA Grupom, PETRONAS LUBRICANTS nastoji svakodnevno da unapredi proces proizvodnje svojih motornih ulja i funkcionalnih tečnosti, kreiranjem maziva za specifičnu upotrebu u individualnim modelima vozila u skladu sa razvojem motora, radi postizanja rezultata koji svaki put prevazilaze međunarodne specifikacije.\nSvako ko ukaže svoje poverenje PETRONAS LUBRICANTS, od proizvođača do potrošača, može da računa na izuzetan specijalistički tim i na visokokvalitetne proizvode koji zadovoljavaju sve potrebne karakteristike bezbednosti, performansi, potrošnje i zaštite životne sredine.


Predsjedavajući Predsjedništva BiH Bakir Izetbegović razgovarao s najvišim zvaničnicima Evropske unije u Bruxellesu\nDokument objavljen: 22.3.2012\nPredsjedavajući Predsjedništva Bosne i Hercegovine Bakir Izetbegović sastao se u Bruxellesu s predsjednikom Evropske unije Hermanom van Rompuyem, predsjednikom Evropskog parlamenta Martinom Schulzom, predsjednikom Evropske komisije Joseom Manuelom Barrosom, visokom predstavnicom Evropske unije za vanjske poslove i sigurnosnu politiku Catherine Ashton, te komesarom za proširenje Evropske unije Štefanom Füleom.\nS obzirom da je ovo njegova prva posjeta nakon preuzimanja dužnosti predsjedavajućeg Predsjedništva Bosne i Hercegovine, Bakir Izetbegović je naglasio da na ovaj način želi da pošalje poruku da je integracija u Evropsku uniju prvi i najvažniji vanjskopolitički prioritet za Bosnu i Hercegovinu, te da ustanovi intenzivniji i direktniji politički dijalog sa najvišim zvaničnicima Evropske unije o svim pitanjima koja se tiču procesa evropske integracije.\nPredsjedavajući Izetbegović je rekao da su izgradnja evropske budućnosti i integracija u Evropsku uniju jasno izražene želje i interesi svih naroda i građana u Bosni i Hercegovini, te da je evropski put realna platforma na kojoj se mogu osigurati stabilnost i prosperitet naše zemlje. Ističući da Bosna i Hercegovina sada ima realnu šansu da u predstojećem periodu učini značajan iskorak u procesu evropske integracije, najviši zvaničnici Evropske unije su snažno pozdravili napredak koji je naša zemlja napravila u proteklih par mjeseci, posebno ističući formiranje Vijeća ministara, usvajanje Zakona o popisu stanovništva i Zakona o sistemu državne pomoći, kao i nedavno postignuti dogovor o rješavanju pitanja vojne i državne imovine.\nKomesar za proširenje Evropske unije Štefan Füle je izrazio spremnost da pomogne u iznalaženju dodatnih sredstava za finansiranje infrastrukturalnih projekata od regionalnog značaja sa naročitim akcentom na koridor 5c. Komesar za proširenje Evropske unije se ovom prilikom složio da postoji potreba da se poveća broj BIP-ova na granici između BiH i Republike Hrvatske.\nPredsjedavajući Izetbegović je podvukao da je od ključnog značaja da što prije uspostavimo prohodan i efikasan mehanizam koordinacije evropskih poslova u Bosni i Hercegovini, s ciljem usklađivanja aktivnosti institucija u Bosni i Hercegovini na izvršavanju obaveza iz procesa evropskih integracija i ugovornih obaveza iz Sporazuma o stabilizaciji i pridruživanju. Predsjedavajući Predsjedništva BiH Bakir Izetbegović rekao je da je u ovom trenutku naš glavni cilj ubrzati napredak naše zemlje na evropskom putu i stvoriti uslove da u što kraćem roku podnesemo aplikaciju za članstvo koja će biti smatrana kredibilnom od Evropske unije. Sagovornici su zajednički konstatovali da je za to potrebno što prije postići dogovor oko implementacije presude u slučaju Sejdić-Finci, odnosno napraviti konkretne korake u pravcu implementacije te presude.\nNaglasivši da postoji snažno izražena politička volja svih relevantnih političkih aktera u Bosni i Hercegovini da se implementira presuda Suda u Strasbourgu u slučaju Sejdić-Finci, predsjedavajući Izetbegović je od čelnika Evropske unije zatražio da vrednuju napore koji su na tom planu učinjeni u proteklom periodu, te da Bosni i Hercegovini pruže konkretan podsticaj da održi stvoreni zamah. „Politički konsenzus o evropskom putu nikada nije bio snažnije i eksplicitinije izražen. Vrata Evropske unije su otvorena, a na nama je odgovornost da ovu priliku iskoristimo da snažno krenemo naprijed i u narednim mjesecima stvorimo uslove za podnošenje kredibilne aplikacije za članstvo“, rekao je predsjedavajući Predsjedništva BiH Bakir Izetbegović.


Banca Intesa podržala Dečiju fudbalsku Mini-maxi ligu\nBanca Intesa i Dečija fudbalska asocijacija Srbije potpisale su ugovor o sponzorstvu kojim je nastavljena dosadašnja uspešna saradnja.\nDečija Mini-maksi liga obuhvata Mikro, Mini, Midi, Maxi i Mega lige Srbije, Zimske lige, Ženske lige i međunarodnih Mini-Maxi kampova u Srbiji, Austriji, Turskoj i Republici Srpskoj i u tekućoj desetoj jubilarnoj sezoni 2010.- 2011. ovog jedinstvenog fudbalskog projekta za najmlađe u Evropi. U okviru projekta na teritoriji Srbije, zapadnog Balkana i jugoistočne Evrope, Banca Intesa će podržati učešće preko 12.000 mališana uzrasta od 6 do 12 godina.\nDečija fubalska asocijacija Srbije osnovana je 2001. godine kao nevladina organizacija. Njen osnovni cilj bio je i ostao, prenošenje ljubavi prema ovom sportu najmađima uz isticanje značaja fer pleja, ali i kreiranje ozbiljnijeg sistema takmičenja koji će odgovoriti na želju dece za nadmetanjem i stvoriti uslove za formiranje kvalitetnijih selekcija svih uzrasta.


Srbija sedma u IT sektoru među zemljama Srednje i Istočne Evrope | EurActiv Serbia\nU sektoru informacionih tehnologija, Poljska je najkonkurentnija od 23 zemlje Centralne i Istočne Evrope, a Srbija, iako je u samom vrhu kada je reč o izvoru talenata, nije među prvih pet zemalja regiona, pokazuje istraživanje o budućnosti IT sektora u "Evropi u nastajanju".\nIstraživanje koje je sproveo londonski informativni portal Emerdžing Jurop (Emerging Europe) pokazao je da među 23 zemlje regiona, Srbija i Mađarska bolje stoje od Poljske kada je reč o talentima, a da Estonija, Litvanija, Češka, Slovenija i Letonija imaju bolje poslovno okruženje za IT sektor.\nAutori izveštaja, koji navode da je reč o prvom nezavisnom istraživanje te vrste u tom delu Evrope, primenili su u svim zemljama istu metodologiju da bi analizirali koliko svaka pojedinačno doprinosi IT sektoru regiona. Analiza je rađena i sa ciljem da bude smernica poslovnoj zajednici i ulagačima i pokaže koja zemlja najviše odgovara njihovim potrebama.\nU istraživanju su kao kriterijumi korišćeni osnovni indikatori kao što su tržište rada, raspoloživost talentovane radne snage, politika koja se sprovodi u odnosu na IT sektor, zakonodavni okvir, konektivitet i infrastuktura.\n"Srbija ima drugi po visini broj studenata ICT na 100.000 stanovnika u regionu 'Evrope u nastajanju' i peti po visini broj diplomiranih studenata ICT na 100.000 stanovnika. Visok nivo znanja engleskog svrstava je na četvrto mesto među zemljama regiona, a globalno na 15. mesto, što je progres od tri mesta u odnosu na 2018. godinu. Pa ipak, ima mesta za napredak u visini sticanja dodatne vrednosti od ICT po stanovniku", navodi se u izveštaju.\nOd zemalja užeg regiona, Hrvatska je sa ukupnom ocenom 45,77 zauzela deveto mesto na tabeli, Abanija 17, Kosovo 18, a Crna Gora 19. mesto.\nNa začelju tabele, kao najmanje konkurentne u IT sektoru nalaze se Bosna i Hercegovina, Severna Makedonija i kao poslednja Moldavija.


Komentar: greska iz Beogradskog sporazuma konacno ispravljena | Institute for War and Peace Reporting\nKomentar: greska iz Beogradskog sporazuma konacno ispravljena\nZahvaljujuci odluci Brisela da dozvoli nezavisan ekonomski razvoj, napredak problematicne drzavne zajednice trebalo bi da bude olaksan.\nDrzavna zajednica Srbije i Crne Gore znacajno zaostaje za ostalim balkanskim zemljama na putu ukljucenja u Evropsku uniju. Uzroci naseg kasnjenja su brojni, ali nisu iskljucivo ekonomske prirode. Srbija i Crna Gora jedina je drzavna zajednica na svetu i u ovom trenutku ne predstavljaju jednu funkcionalnu drzavu. Uz to tesko politicko nasledje, isuvise mocni oligarsi koji su preziveli diktaturu, neresen status Kosova i Metohije i otezana saradnja sa Medjunarodnim tribunalom za ratne zlocine u Hagu, dodatno destablizuju politicke prilike u Srbiji.\nEvropska unija nastojala je da na svaki nacin, i ekonomski i politicki, pomogne Srbiji i Crnoj Gori da nastavi putem evroatlantskih integracija. Politicka pomoc, medjutim, u svojoj srzi sadrzala je jedan paradoks: zastupajuci ideju politickog jedinstva Srbije i Crne Gore po svaku cenu, administracija EU naposletku je postala zastitnik jedne birokratske i ekonomski nefunkcionalne tvorevine.\nDrzavna zajednica SCG do pre nedelju dana predstavljala je nejedinstveno trziste u kome ne postoji protok robe, ljudi i kapitala i na kome postoje dve valute. Posle dve godine postalo je izvesno da borba za drzavnu zajednicu na ovaj nacin nema buducnost i da predstavlja omaz politickoj neracionalnosti.\nNazalost, sa izuzetkom stranke kojoj pripadam, u Srbiji nije bilo ozbiljnije politicke snage spremne da toj istini pogleda u oci i zato je interese Srbije i njenih gradjana naposletku zastitila spremnost administracije EU da dozvole Srbiji i Crnoj Gori ostvarenje ekonomske nezavisnosti i paralelnu integraciju u EU.\nPred nama je, medjutim, dalek put. Put u kome ce Srbija morati da dovrsi svoju drzavnu izgradnju i pred Briselom postane ravnopravna sa Zagrebom i Sofijom. Svesni politicke nestabilnosti koje u sebi nose Unija BiH i Bivsa Jugoslovenska Republika Makedonija, kao i nevolje koje ce EU imati sa entitetima kao sto su KiM i Crna Gora, Srbija je spremna da u buducnosti bude stozer integracija na Balkanu, ali iskljucivo po modelu i u duhu ugovora potpisanog u Mastrihtu 1992. i 1993. godine.\nU ekonomskom pogledu Srbija je verovatno trziste koje je najvecoj meri otvoreno prema okolnim trzistima. Ali, upravo, se na tom pitanju drzavna zajednica sa Crnom Gorom pokazala kao nefukcionalna. Zato smatram da odustanja plana o harmonizaciji dva trzista Beograda i Podgorice ne predstavlja poraz evropske ideje na zapadnom Balkanu vec, naprotiv, predstavlja kraj ideje o planskoj ekonomiji na kojoj je ranije pocivalo jugoslovensko jedinstvo. To jedinstvo bilo je zasnovano na nedemokratiji i dogovornoj ekonomiji i mi nismo mogli da dozvolimo da jedan los drzavni i ekonomski koncept ispred sebe stavi evropsku ideju i pretvori je tako u praznu retoriku.\nSta je nasa prva reakcija na novi koncept duplog koloseka u prikljucivanju EU?\nPrvo, prepoznavanje da cemo daleko efikasnije moci da iskoristimo postojece institucionalne i profesionalne kapacitete na ubrzanju procesa i njegovom koriscenju u cilju ukupne stabilizacije – politicke, ekonomske, socijalne.\nDrugo, prepoznavanje da je EU spremna da politiku uslovljavanja dopuni sa politikom angazovanja sto i treba da bude vodeca odrednica partnerstva sa EU.\nTrece, prepoznavanje da paralelni koloseci Srbije i Crne Gore u ekonomskoj sferi vodjeni u cilju harmonizacije sa standardima EU igraju kohezionu ulogu u internoj ekonomskoj harmonizaciji Srbije i Crne Gore cime se stvara i drugacije – pozitivno politicko okruzenje za funkcionisanje drzavne zajednice.\nCetvrto, konstatacija da ova odluka izbija adute evroskepticizmu u Srbiji i stavlja evropsku agendu u funkciju stabilizacije Srbije cime se apsolutno namece da se atmosfera evro retorike vise ne moze koristiti u svrhe dnevne politike vec ce se pomno pratiti sta se konkretno i opretaivno radi.\nVladi Srbije je ova podrska EU ne samo znacajna pomoc u njenoj ukupnoj viziji evropske buducnosti Srbije, vec i priznanje napora koji su ucinjeni u mnogim segmentima koji su relevantni za pracenje stvarnog delovanja na koloseku pridruzivanja EU. Tu na prvom mestu mislim na obiman zakonodavni rad iz cijeg korpusa izdvajam osam novousvojenih zakona koji su u direktnoj veza sa pravnom tekovinom EU.\nSigurno je da ce ova odluka morati da bude pracena u sto skorije vreme zajednickom konkretizacijom tumacenja niza tehnickih pitanja upravo u cilju da se izbegnu razlicita tumacenja sto bi ponovo moglo da vodi usporavanju procesa, ali u ovom trenutku je ona za Srbiju veliki pozitivni signal i podrska Vladi u onome sto je sebi stavila u zadatak kada se prihvatila da tranzicionu agendu stavi u funkciju evropske buducnosti Srbije.\nZa mene licno, ovo je sansa da se pozitivne tekovine Beogradskog dogovora odrze, a ono sto se u dogovoru nije pokazalo izvodljivo u praksi - da se promeni.\nMoja je zivotna filozofija sledeca – nije problem ako neko nekada pogresi, problem je ako posle toga ne otkloni gresku. Mislim da se to moze primeniti i na drzavnu zajednicu SCG i na proces pridruzivanja EU.\nMiroljub Labus je potpredsednik Vlade Srbije.


Početna > Izdanja > Broj 087 > Edukacija - Dejan Jovović\nČetvrta i peta revizija kreditnog aranžmana Srbije sa MMF-om\nMisija MMF-a, koju je predvodio Džejms Ruf, boravila je u Beogradu od 9. do 21. juna ove godine, radi završetka četvrtog razmatranja rezultata u sprovođenju aktuelnog stand-by aranžmana iz predostrožnosti, ali i u vezi sa narednim, petim tromesečnim razmatranjem.\nTokom posete misije razmatrana su najnovija makroekonomska i fiskalna kretanja, realizacija obaveza predviđenih programom za prvo tromesečje 2016. godine, kao i mere ekonomske politike za naredni period. Posebna pažnja posvećena je sprovođenju strukturnih reformi koje treba da obezbede konkurentnost privrede, rast i zaposlenost.\nKljučna pitanja prilikom ove posete bila su pored makroekonomske i fiskalne situacije, reforma javnog sektora, reforma javnih preduzeća i onih u restrukturiranju. Najvažnije su racionalizacija zaposlenih u javnom sektoru, restrukturiranje velikih državnih preduzeća kao što su EPS, Srbijagas i Železnice Srbije, kao i završetak procesa privatizacije najvećih preduzeća u vlasništvu države među kojima su i RTB Bor, Resavica, Petrohemija, itd.\nPosle završetka pregovora održana je zajednička konferencija za novinare. Srbija je dobila pohvale za stanje javnih finansija, ali je morala da obrazlaže zašto kasni otpuštanje viška zaposlenih u javnom sektoru i sprovođenje reorganizacije velikih javnih preduzeća.\nSrbija je u februaru 2015. godine sa MMF-om zaključila trogodišnji stand-by aranžman vredan 1,2 milijarde evra, iz predostrožnosti, ali se vlada više puta izjasnila da je njeno opredeljenje da ne povlači taj novac. Do sada su tri revizije aranžmana zaključene s pozitivnom ocenom, a četvrta, koja je započeta uoči vanrednih parlamentarnih izbora, još nije zaključena. Iz MMF-a su tada objasnili da je to uobičajena praksa pred izbore, da ta institucija otvori, ali ne zaključi reviziju, objasnivši to time što vlada u tehničkom mandatu nema ovlašćenja da primenjuje dogovorene mere.\nTokom prethodnih razgovora, podsećaju iz NBS, iznete su ocene da je inflacija niska i stabilna, fiskalni deficit od 3,7% BDP-a u 2015. godini je na najnižem nivou od 2008, a da program reformi finansijskog sektora dobro napreduje.\nŠef misije MMF-a za Srbiju, Džejms Ruf, izjavio je na početku najnovijih pregovora da povećanje plata i penzija u ovoj godini ne dolazi u obzir zbog kašnjenja racionalizacije javnog sektora, a kako je rekao, MMF ne vidi prostor za povećanje ni u 2017. godini. Ruf je rekao da svaki razgovor o platama u javnom sektoru i penzijama mora da krene od veoma teške demografske situacije. „Javni sektor zapošljava više ljudi nego privatni, a za isti posao isplaćuje veće zarade. Uz to, na svakog radnika koji uplaćuje doprinose u penzijski sistem dolazi penzioner. Zato se prvobitni program oslanjao ne samo na značajna smanjenja broja zaposlenih u javnom sektoru, već i na potpuno zamrzavanje plata i penzija tokom tri godine”, objasnio je šef misije MMF-a.\nPovećanje plata u javnom sektoru i penzija će morati da se sačeka šestu reviziju tekućeg aranžmana Srbije sa MMF-om, posle koje će se znati kakva će biti godina u celini.\nUpitan da komentariše ocenu Fiskalnog saveta da je 75.000 ljudi koje bi trebalo otpustiti previše, Ruf odgovara da vlada još nije u poziciji da sa izvesnošću kaže koji treba da bude konačan broj otpuštenih. „Ministarstvo državne uprave i lokalne samouprave, Svetska banka i drugi obavljaju važne pripremne aktivnosti, ali će nova vlada, uključujući ključna ministarstva u smislu potrošnje –kao što su zdravstvo i obrazovanje –morati da to pretoči u jasne planove za oblasti u kojima može da se smanji broj zaposlenih, kao i oblasti u kojima je potrebno više zaposlenih. Od smanjenja ukupnog broja, objašnjava, još je važniji proces preraspodele resursa da bi se obezbedilo delotvornije pružanje javnih usluga u budućnosti, a zato se i govori, istakao je, o racionalizaciji umesto samo o otpuštanjima.\nNa pitanje da li će MMF povodom završetka četvrte revizije tekućeg aranžmana sa Srbijom, insistirati na povećanju cene struje, Ruf je podsetio da je predviđeno postepeno poskupljenje električne energije tokom nekoliko godina, kao jedan od elemenata restrukturiranja Elektroprivrede Srbije.\nOn je istakao da je budžetski deficit Srbije u 2015. godini bio znatno niži nego što je bilo projektovano i da se MMF nada da će i u 2016. godini biti niži od predviđenog. „Nerešavanje višegodišnjih strukturnih slabosti u srpskoj ekonomiji značilo bi sporiji rast, višu nezaposlenost i usporavanje približavanja zapadnoevropskim životnim standardima. To bi na kraju ugrozilo dosadašnje fiskalno poboljšanje i verovatno usporilo proces pristupanja EU“, rekao je Ruf.\nMMF se saglasio da se podigne procena rasta BDP-a u Srbiji za 2016. godinu sa 1,8 na 2,5%. To će pomoći da se uklopimo u mere fiskalnog prilagođavanja, da ostanemo na putu održivog rasta u narednim godinama.\nU tehničkom smislu, odbor direktora MMF-a ne može da odobri reviziju tehničkoj vladi. To u našem slučaju znači da je misija obavila tehnički deo posla, ali da će do zaključenja ovih revizija vlada morati da se formira. Do zasedanja odbora naša vlada će morati da ispuni i neke konkretne uslove. Neki od uslova biće vezani za racionalizaciju, odnosno za otpuštanje u javnom sektoru. Do zasedanja odbora direktora MMF-a, naša vlada će morati da dokaže da je broj ljudi u javnom sektoru manji za 14.500.\nNa kraju posete, misija MMF-a je izdala sledeće saopštenje za štampu (Press Release, June 21, 2016). Stavovi izraženi u ovom saopštenju su stavovi tima MMF-a i ne moraju da predstavljaju odraz stavova Izvršnog odbora MMF-a (odnosno odbora direktora):\nMisija MMF-a vodila je konstruktivne razgovore sa tehničkom vladom i postigla sporazum na nivou tima sa vlastima o politikama potrebnim da bi se okončale četvrta i peta revizija SBA. Sporazum podleže potvrdi od strane nove vlade, završetku aktivnosti koje se tiču ključnih strukturnih, fiskalnih i finansijskih mera, kao i odobrenju od strane rukovodstva i Izvršnog odbora MMF-a. Razmatranje od strane Izvršnog odbora je okvirno zakazano za kraj avgusta. Okončanjem revizija će dodatnih 117 miliona SDR (oko 147 miliona EUR) biti stavljeno na raspolaganje Srbiji u okviru SBA, čime će ukupan raspoloživi iznos dostići 608 miliona SDR (762 miliona EUR). Vlasti Srbije su najavile da ne nameravaju da povlače sredstva raspoloživa u okviru aranžmana.\nDobri rezultati ekonomskog programa Srbije se nastavljaju. Ekonomski rast jača podržan značajnim investicijama i povećanjem neto izvoza. Inflacija je ostala na niskom i stabilnom nivou, mada ispod cilja, zbog uvoznih cena i cena prehrambenih proizvoda koje su bile niže od očekivanih. Eksterni deficit bilansa tekućih transakcija opada zahvaljujući značajnim izvoznim rezultatima. Sada očekujemo da će u 2016. godini realan rast BDP-a iznositi 2,5%, a inflacija 1,3%.\nSrpske vlasti nastavljaju da postižu važan napredak u fiskalnoj konsolidaciji. Dobri fiskalni rezultati iz 2015. godine nastavljaju se i u 2016. godini i svi kvantitativni ciljevi izvršenja u okviru programa za kraj marta su realizovani, a većina u značajnoj meri i prebačena. Pod uslovom da se do kraja godine nastavi bolja naplata prihoda i racionalno izvršenje budžetskih rashoda, u 2016. godini deficit opšteg nivoa države bi trebalo da opadne na oko 2,5% BDP-a, u poređenju sa prvobitnim ciljem od 4% BDP-a, čime bi bila zabeležena još jedna godina fiskalnih rezultata koji su značajno bolji od projektovanih.\nMeđutim, i dalje postoje važni izazovi koje treba prevazići da bi se postiglo trajno poboljšanje fiskalne situacije i da bi Srbija beležila viši rast u srednjeročnom periodu. U fiskalnoj oblasti potrebni su dalji napori da bi visok javni dug Srbije počeo da beleži stabilan i održiv pad, uz stvaranje prostora za neophodne javne investicije i obezbeđenje rezervi za potencijalne fiskalne rizike. Odluka o racionalizaciji javnog sektora iz decembra 2015. godine je realizovana u skladu sa planom i vlada je opredeljena da nastavi sa reformom državne uprave na osnovu dubinskih funkcionalnih analiza koje se sprovode u saradnji sa Svetskom bankom. Ta reforma će unaprediti efikasnost javnog sektora i istovremeno doprineti potrebnom sniženju deficita. Neophodno je jačanje okvira za javne investicije, uključujući pažljivu analizu isplativosti svih projekata i integraciju sa nacionalnim razvojnim prioritetima da bi se obezbedilo efikasno korišćenje javnih resursa i obuzdali s tim povezani fiskalni rizici.\nPotrebna je odlučnija reforma državnih preduzeća, uključujući velika javna i rudarska preduzeća. Tokom dužeg niza godina, propust da se neefikasna i neodrživa državna preduzeća restrukturiraju predstavljao je veliku prepreku rastu u kojem bi glavnu ulogu igrao privatni sektor, i dovodio je do čestog preuzimanja obaveza državnih preuzeća u javni dug. Ostvaren je važan napredak u stvaranju ravnopravnih uslova za poslovanje državnih i privatnih preduzeća i rešavanju pitanja nekih od strateški važnih državnih preduzeća koja su obuhvaćena programom. Međutim, realizacija značajnijih pozitivnih efekata zahteva odlučnije restrukturiranje velikih državnih preduzeća, uključujući EPS, RTB Bor i Resavicu. Jedini održiv način da se zaštite radna mesta u državnim preduzećima, a da se pritom ne poseže uvek iznova za sredstvima poreskih obveznika da bi se preduzeća spasavala, jeste njihovo restrukturiranje da bi se obezbedila njihova održivost na komercijalnim osnovama.\nMisija MMF-a podržava oprezan stav NBS u relaksiranju monetarne politike. Prostor za dalja snižavanja kamatnih stopa će zavisiti od kretanja inflatornih očekivanja, daljeg razvoja situacije u pogledu neizvesnosti na međunarodnim finansijskim tržištima i daljeg unapređenja fiskalne pozicije.\nReforma finansijskog sektora dobro napreduje i doprineće življoj ekonomskoj aktivnosti putem unapređene finansijske stabilnosti i intermedijacije. Prošlogodišnje specijalne dijagnostičke studije kvaliteta aktive banaka potvrdile su dobro finansijsko stanje svih sistemski važnih banaka i banke primenjuju preporuke da bi se pozabavile bitnijim slabostima koje su studije identifikovale. Plan reformi u finansijskom sektoru za 2016. godinu fokusiran je na dve oblasti: 1. na reformu državnih finansijskih institucija i, 2. na punu implementaciju strategije za rešavanje problematičnih kredita – što već doprinosi smanjenju visokog nivoa problematične aktive u kreditnim portfeljima banaka, kaže se na kraju saopštenja misije MMF-a.\nIza pohvala MMF-a Srbiji kriju se i ozbiljni zahtevi za rezovima, koji se od Vlade očekuju u javnim preduzećima i redovima zaposlenih u državnoj upravi. To su bile ključne tačke sporenja tokom zvaničnih razgovora Vlade i MMF-a. Prve zvanične izjave sa obe strane bile su pune hvale i optimizma, ali u Vladi Srbije dobro znaju da će MMF biti uporan u svojim zahtevima, pre svega u pogledu otpuštanja i smanjenja troškova u javnim preduzećima.


Gorenje Hisense u borbi za čistiju okolinu | Kolubarske\nKompanija Gorenje Hisense iz godine u godinu preduzima čitav niz sistemskih mera u borbi za čistiji i zdravilji vazduh u Valjevu i valjevskom kraju. Radi efikasnijeg sagorevanja goriva, u fabrici je ove godine zamenjen stari kotao novim CNG kotlom, koji istovremeno štedi energente i dodatno smanjuje emisiju gasova, saopšteno je iz ove kompanije.\nRedovni monitoring štetnih gasova koji se obavlja tokom zimske sezone ni u 2021. godini nije pokazao prekoračenja, za šta je zaslužna i procedura obaveznog menjanja filtera, i to dva puta godišnje. Ovi najsavremeniji filteri i njihovo redovno menjanje obezbeđuju da se praškaste materije iz fabrike nikada ne približavaju graničnim vrednostima.\nKako se navodi u saopštenju, samo u prošloj godini valjevska fabrika Hisense Gorenje platila je ekološku taksu u vrednosti od preko milion evra po osnovu proizvedenih rashladnih aparata. Ova taksa predstavlja nadoknadu za skladištenje i uništavanje starih aparata, i plaća se za svaki novoproizvedeni aparat u fabrici.\nPored konkretnog delovanja na lokalnom nivou, Gorenje Hisense i na nacionalnom nivou nastoji da obezbedi čistiju i zdraviju okolinu za sve građane. Kompanija na godišnjem nivou u državni budžet uplati ekološke takse ukupno 3,8 miliona evra za proizvdene i prodate aparate.\nDodatno, Gorenje je, sa namerom da podstakne i druge proizvođače da odgovorno brinu o svojim proizvodima, pre nekoliko godina iniciralo i finansiralo projekat "Ka boljem upravljanju elektronskim i električnim otpadom". U saradnji sa resornim institucijama, agencijama i kompanijama, Gorenje je značajno unapredilo procedure u ovoj oblasti. Zahvaljujući zalaganju za unapređenje transparentnosti i efikasnosti sistema za obračunavanje i naplatu naknade za posebne tokove otpada, direktno je suzbijena nelojalna konkurencija, a u sistem naplate ekološke takse uvedeno je više od 1.500 novih firmi iz cele Srbije, navodi se u saopštenju za javnost Gorenje Hisense.\nU Krčmaru Pre 19 sati 24 minuta


АМЕРИЧКИ ОБАВЕШТАЈЦИ ТВРДЕ: Русија и Кина највећа претња и у 2017.\nAMERIČKI OBAVEŠTAJCI TVRDE: Rusija i Kina najveća pretnja i u 2017.\nObaveštajne službe Rusije i Kine predstavljaju glavnu opasnost za Ameriku u 2017. godini, navedeno je u izveštaju direktora američke nacionalne obaveštajne službe Danijela Koutsa.\n– U 2017. godini Sjedinjene Američke Države će se suočiti sa kompleksnom pretnjom inostrane obaveštajne zajednice. Smatramo da će, s obzirom na mogućnosti, namere i razmere delatnosti, glavna pretnja i dalje biti Rusija i Kina“, navedeno je u izveštaju koji je predstavljen u Kongresu.\nRukovodstvo američke obaveštajne službe upozorava da opasnost predstavljaju i obaveštajne službe zemalja Južne i Istočne Azije, kao i Latinske Amerike.\nStrah od protivsatelitskog oružja\nAmerički obaveštajci smatraju da Rusija i Kina izrađuju protivsatelitsko oružje i da će ono biti spremno već za nekoliko godina.\n– Naša je procena da Rusija i Kina smatraju da je neophodno da odgovore na bilo koju vojnu prednost Amerike u vojnim, civilnim i komercijalnim kosmičkim sistemima i sve više razmatraju mogućnost napada na kosmičke sisteme kao budući element svoje vojne doktrine. Obe zemlje nastavljaju da rade na izradi čitavog spektra protivsatelitskog oružja kao sredstva za smanjenje efikasnosti Oružanih snaga SAD – navedeno je u izveštaju.\nAmerička obaveštajna služba je uverena da Rusija namerava da modernizuje svoje snage za radio-elektronsku borbu i da razvije novu generaciju oružja za radio-elektronsku borbu do 2020. godine.\n– Iran i Severna Koreja takođe proširuju svoje mogućnosti ometanja vojne komunikacije i navigacije – navedeno je u izveštaju.\nDodaje se da Rusija i Kina nastavljaju da izvode složene satelitske manevre u orbiti i upozorava se da sistemi za održavanje satelita u orbiti i tehnologije za uklanjanje „kosmičkog smeća“ mogu da budu iskorišćeni za borbu protiv satelita.\nAmerička obaveštajna služba smatra da će politika Rusije biti samouverenija i teže predvidiva.\n– Tokom 2017. godine Rusija će, verovatno, biti samouverenija u svetskim poslovima, a manje predvidiva u odnosu prema SAD i autoritarnija u unutrašnjoj politici. Mogućnost Rusije da utiče na događaje na bojnom polju u Siriji i pojavljivanje populističkih i proruskih vlada u Evropi mogli bi da podstaknu predsednika Vladimira Putina na akcije koje će promovisati status Rusije kao velike države – navedeno je u izveštaju.\nObaveštajna služba SAD smatra da će BDP Rusije ove godine biti povećan za 1,3 odsto, a naredne za 1,7 odsto.\n– Smatramo da će Rusija nastaviti vojno da podržava Asadov režim kako bi postigla političko rešavanje krize, prema sopstvenim uslovima – navedeno je u izveštaju.\nU Ukrajini, prema stanovištu američkih obaveštajaca, cilj Moskve biće da održi „uticaj“ i „pritisak“ na Kijev. Tvrdi se, takođe, da će Rusija „koristiti rastući populizam u Evropi“ kako bi postigla ukidanje sankcija.\nIzveštaj sadrži i tradicionalne optužbe o ruskoj propagandi usmerenoj na postizanje političkih ciljeva.\n„Kremlj će, verovatno, nastaviti da posmatra vojnu modernizaciju kao glavni nacionalni prioritet, bez obzira na to što efekat sankcija, niskih cena nafte i sistemskih problema ekonomije usporava ispunjavanje ključnih vojnih zadataka“, navedeno je u izveštaju.\n„Moskva izrađuje široki spektar nuklearnih, konvencionalnih i asimetričnih vojnih sredstava usmerenih na postizanje konkurentnosti sa Sjedinjenim Američkim Državama“, zaključuju američki obaveštajci.\nSve veći rizik od konkurencije na Arktiku\nAmerička obaveštajna služba upozorava na rastući rizik od konkurencije među zemljama na Arktiku.\nU izveštaju se navodi da smanjivanje ledenog pokrivača na Arktiku donosi nove izazove.\n„Pošto Arktik postaje otvoreniji za komercijalnu eksploataciju, smatramo da će doći do rizika od konkurencije za pristup morskim maršrutama i resursima, uključujući zalihe ribe. To će podrazumevati i tradicionalno aktivne zemlje na Arktiku, kao i druge zemlje koje se ne graniče sa regionom, ali sve više računaju na promovisanje svojih ekonomskih interesa tamo“, navedeno je u izveštaju.\nPolitičko rešenje krize u Siriji teško 2017.\nAmerička obaveštajna služba smatra da je političko rešavanje situacije u Siriji teško ostvarivo tokom ove godine.\n„Smatramo da će sirijski režim uz podršku Rusije i Irana održavati inicijativu na bojnom polju, a režim i opozicija će se teško usaglasiti u vezi sa političkim rešenjima tokom 2017. godine. Damask je pokazao da je za učešće u mirovnim pregovorima, ali teško da će predložiti bilo šta drugo osim kozmetičkih ustupaka opoziciji. Opozicija, iako je u povlačenju, može da izvede i kontranapad i to će, verovatno, onemogućiti režim da preuzme teritorijalnu kontrolu nad zapadnom i južnom Sirijom“, navedeno je u izveštaju.\nObavestajci su jako pametni...


Vladika Grigorije – Ne vidim kraj rastu i razvoju Trebinja | Trebinje Live\nNjegovo preosveštenstvo vladika zahumsko-hercegovački i primorski Grigorije je istakao na svečanoj sjednici Skupštine grada Trebinja povodom krsne slave ovog mjesta i njegovog Sabornog hrama, da se Trebinje u posljednje vrijeme veoma pozitivno preobrazilo, ali da ne vidi kraja koliko ono može da raste i da se razvija u budućnosti.\nVladika je kazao da je Trebinje grad u kome je proveo više od pola svog dosadašnjeg života, navodeći da veliki pjesnik Jovan Dučić nikada nije živio u Trebinju, ali da je čitav svoj život živio za ovaj grad.\n„I ja tako mislim da ostatak života neću dugo živjeti u Trebinju, ali ću živjeti za ovaj grad. I mjesto koje sam izabrao da budem u Njemačkoj – Dizeldorf, mnogo liči na Trebinje, ima rijeku, stari grad, kulturu, tradiciju, istoriju i pjesnika Hajnriha Hajnea, kao što Trebinje ima svog Dučića“, istakao je vladika.\nOn je podsjetio na vrijeme kada je došao u Trebinje, 1992. godine i kako je u ratnim godinama od tadašnjeg prvog čovjeka grada Božidara Vučurevića zatražio da 19. avgust, praznik kome je posvećen Saborni hram, bude neradni dan i da tako proglasi da Preobraženje Gospodnje bude krsna slava grada.\nVladika se prisjetio i 1995. godine i pada Knina, u kome je neposredno prije tog događaja boravio patrijath Pavle, te priče da onaj grad koga on posjeti pada u ruke neprijatelja.\n„Patrijarh je zbog toga bio veoma tužan, a nakon prijetnji da padne Trebinje, ottišli smo kod patrijarha i pozvali ga da dođe za Preobraženje. On nam je rekao da 'ako je takva sudbina bolje da ne dolazim', ali mi smo mu rekli da je bolje da dođe jer mi vjerujemo i u Boga i u naše ljude. I on je došao“, naveo je vladika, ističući da je godinu dana poslije Hercegovinu pohodio Sveti Vasilije, što je bio presudan trenutak za Trebinje u pogledu duha i vjere, dok je nakon četiri godine izgrađena Hercegovačka Gračanica i u rodni grad prenijeti zemni ostaci najvećeg Trebinjca, Jovana Dučića.\nOvi događaji, kako je rekao, podstakli su ga da shvati da moramo biti otvoreni ne samo prema Beogradu i Banjaluci, već i prema drugim ljudima i gradovima – Dubrovniku, Mostaru i Herceg-Novom.\n„To je bilo sve što sam ja mogao da uradim – da zovem ljude da dođu, da vide Trebinje. Ono što je bilo preduslov za uspijeh je da je onaj ko je došao u Trebinje osjetio lijepu atmosferu, dobar duh, blagotu, dobrotu i respekt prema drugim ljudima. I to je ono što ne smijemo da izgubimo i za šta se molim“, istakao je vladika, navodeći da je poštovanje drugog čovjeka uvijek poštovanje samog Boga.\nVladika je dodao da mu je iz tog razloga posebno drago što gradonačelnik Petrović poziva na jedinstvo.\n„Jedinstvo ne podrazumijeva da nema razlika među nama, ni dijaloga koji je oštar i iskren. Jedinstvo podrazumijeva ljubav koja je iznad svega toga i suštinski respekt, ono na čemu smo posljednjih godina naročito radili, shvativši sve naše greške i padove“, rekao je vladika, naglašavajući da su najveće zlo upravo podjele.\nOn je istakao i da se na svakom koraku vidi da je došlo do preobražaja Trebinja, ali da, iz iskustva i istorije svijeta, svi treba da znaju da preobražaju nema kraja.\n„Svako zastajanje i uživanje u onome u čemu smo i dokle smo stigli, bilo bi opasno i moglo bi da se pretvori u propadanje. Zato je važno da se preobražavamo iz dana u dan, iz koraka u korak, iz susreta u susret“, zaključio je vladika Grigorije.\nTagovi: Drustvo vladika Grigorije Preobrazenske svecanosti


Eskobar najavio da će uskoro posjetiti Crnu Goru | Gradski portal\nAmerički izaslanik za Balkan Gabrijel Eskobar, kazao je da Crne Gora i SAD nijesu samo prijatelji već i saveznici, i najavio da će posjetiti našu zemlju. Eskobar je danas u Stejd Dipartmentu održao sastanak sa potpredsjednikom Vlade Dritanom Abazovićem.\nAbazović i Eskobar razgovarali su o ukupnoj političkoj situaciji i odnosu nove administracije SAD prema Zapadnom Balkanu.\nAbazović je naznačio da Crna Gora ostaje snažno na evroatlantskom kursu i da se snažno zalaže da Zapadni Balkan postane punopravni član Evropske unije. U tom smislu, Abazović je ukazao da Crna Gora želi najbolje međususjedske odnose na Zapadnom Balkanu i promjenu imidža regiona u međunarodnim okvirima.\nAbazović je istakao da Zapadnom Balkanu nedostaje svježina i da region treba nove lidere koji će promijeniti fokus sa nacionalnih i religijskih tema, na ekonomiju i teme koje su od životnog značaja stanovništva.


Kontrola automobila telefonom stiže uskoro - Muški magazin - trendovi, fitness, lifestyle, saveti, devojke... `\nTačnije, za nekoliko nedelja. Po svemu sudeći, visoko-profilni ekološki orijentisani automobili ovog brenda pokretaće se pametnim telefonom, poput onih autića na daljinske kojima smo se euforično radovali kad smo bili klinci. Sa Maskom koji tvrdi da je vremenska odrednica za ono što on zove Tesla Autopilot Summon opcija šest nedelja, dovodi nas ponovo do istog takvog uzbuđenja.\nTesla modeli sa Autopilot softverom druge generacije već se mogu sami parkirati, automatski menjati traku i biti pozvani da izađu iz garaže. Sa novom inovacijom nazvanom Smart Summon, korisnici će moći da navedu svog Teslu da se automatski doveze do lokacije telefona uz pomoć GPSa, a pratiće vas kao kučence ako je “summon” dugme u telefonskoj aplikaciji pritisnuto.\nCena ove pogodnosti iznosi oko 5.000 dolara. Ipak, ako imate Teslu, verovatno to sebi možete priuštiti. Kompanija Tesla je na ovom projektu radila dve godine, odlažući nekoliko puta njegovo zvanično lansiranje. Ipak, uprkos svi zadrškama, Smart Summon će nas najviše podsećati na sasvim autonomni automobil, a Mask nam obećava brojne druge opcije koje će tek uslediti i učiniti vozača još više suvišnim.\nSve u svemu, možemo očekivati još više softverskih odgovora sa kamerama, zajedno sa ultrasoničnim detektorima koji se već nalaze unutar Tesla automobilima, s tim što će oni postati još napredniji, sa sistemom kamere kompjuterskog agnostičkog vida, što znači da će svi modeli moći da savladaju više prepreka i komplikovane puteve. Mask takođe tvrdi da tehnologija pronalaženja parking mesta i čitanja znakova već postoji za ove modele.\nMask je jedinstveni revolucionar u ovom svetu, ali mu u poslednje vreme ni u kom slučaju nije lako, usled svih optužbi koje su mu upućene i promena koje je morao da napravi u svojoj kompaniji. Jedva čekamo prvu demonstraciju novog sistema.\nPROČITAJTE SLEDEĆI TEKST: Pogledajte kako izgleda enterijer novog Škoda Skala modela


Vulin: Srbija će poštovati sporazum EU - Turska - Studio B\nVulin: Srbija će poštovati sporazum EU – Turska\nObjavljeno: 21.03.2016. 11:07 Izmenjeno: 21.03.2016. 11:07\nSrbija će poštovati sporazum između EU i Turske o migrantima, izjavio je danas ministar Aleksandar Vulin i objasnio da će se, kako se taj sporazum bude primenjivao, na taj način ponašati i naša zemlja.\nNa pitanje novinara da li će prema tom sporazumu i Srbija preuzeti deo tereta, Vulin je rekao da najpre EU mora da odredi gde će migranti biti raspoređeni, i koje će ih zemlje primiti, ali da ona nije još postigla sporazum da li će sistem kvota funkcionisati.\n„Suviše je sporazum svež, moramo da vidimo šta će se dešavati. Što se Srbije tiče ponašaćemo se maksimalno humano, vodeći računa o sopstevnom stanovništvu i našim mogućnostima“, rekao je ministar nakon obilaska Centra za azil u Krnjači..\n„Nikoga nećemo terati da ostane, ako neko želi da ostane izraziće nameru, ako ne želi mi ih nećemo terati“, podvukao je ministar.\n„Očigledno je da će se smanjiti broj onih koji će prolaziti kroz našu zemlju, i nama će biti lakše, jer ćemo imati manje organizacionih problema i troškova i to nama olakšava posao“, rekao je Vulin.\nSrbija, kako je istakao, nije zemlja poslednje destinacije i izbeglice u ogromnoj većini ne žele da ostanu u Srbiji.\n„Mi nismo hteli da zatvorimo granice, ponašamo se kao i druge zemlje na ruti“, rekao je Vulin.\nUpitan šta će biti sa migrantima koji su već ovde, budući da su granice zatvorene, ministar je rekao da oni mogu da zatraže azil, i da Srbija ima kapaciteta da se brine o njima.\nOn je podvukao da nijedan dinar nije dobijen, niti tražen za izgradnju trajnih kapaciteta za smeštaj migranata, već samo privremenih.\n„Nismo gradili stalne kapacitete, gradili smo i gradimo privremene, a za ostalo se obratite našim donatorima, pošto oni to rade preko implementacionih partnera“, rekao je Vulin.\nSvake godine 21. marta, širom sveta, obeležava se Međunarodni dan borbe protiv rasne diskriminacije, u znak sećanja na 21. mart 1960. godine, kada je u Južnoafričkoj Republici ubijeno 69 ljudi koji su mirno demonstrirali protiv aparthejda.\nMeđunarodni dan borbe protiv rasne diskriminacije proglasile su Ujedinjene nacije 1966. godine, a obeležavanje ovog dana ima za cilj podsećanje da se borimo protiv rasne diskriminacije i to svuda, svakoga dana i čitave godine.


STRUČNJAK UPOZORAVA: Biće još više toplotnih talasa u budućnosti! – Nacionalist\nby nacionalist July 3, 2021, 5:36 am 999 Views\nTEMPERATURNI rekordi obarani su prethodnih dana širom sveta. Naučnici upozoravaju da nas u budućnosti očekuje mnogo više ovakvih toplotnih talasa i da su oni posledica klimatskih promena.\nSrbija se kao i ostatak regiona već drugu nedelju zaredom susreće sa izuzetno visokim temperaturama koje su daleko iznad proseka za drugu polovinu juna.\nU četvrtak 24. juna je na brojnim meteorološkim stanicama u zemlji oboren rekord za najvišu temperaturu izmerenu tokom meseca juna. Najtoplije je bilo u Smederevskoj Palanci gde je termometar pokazivao 39,9 stepeni Celzijusa, a junski rekord je bio oboren i u Beogradu, Valjevu kao i mnogim mernim stanicama u Vojvodini.\nNedelju dana kasnije, u sredu 30. juna, merne stanice u Srbiji ponovo pokazuju temperaturu blizu 40 stepeni.\nProfesor Vladimir Đurđević sa Fizičkog fakulteta u Beogradu je prošle nedelje istakao da su za češće i intenzivnije toplotne talase odgovorne klimatske promene.\n– Ovo jeste vrlo redak događaj i posledica je klimatskih promena. Postojali su i u prošlosti toplotni talasi, posebno tokom leta, ali su bili daleko ređi i bili su apsolutno neka vrsta neočekivanog događaja. Sada u principu možemo svake godine da očekujemo nekoliko ovakvih situacija tokom leta – kaže Đurđević.\nOn je podvukao da je specifično da se ovakve temperature mere krajem juna, pošto bismo pre mogli da ih očekujemo krajem jula, ili početkom avgusta.\nU Srbiji su tokom sredine dvadesetog veka bila retka leta u kojima je bilo više od jednog toplotnog talasa, a bilo je potpuno uobičajeno i da tokom celog leta ne bude zabeležen nijedan toplotni talas. Međutim, sada se zbog zagrevanja atmosfere situacija se bitno promenila, a budućnost deluje vrlo zabrinjavajuće.\n– Trenutno se u Srbiji tokom leta dese dva ili tri toplotna talasa, pri čemu smo bliži tome da se dese tri, a tokom sredine dvadesetog veka je taj broj bio nula ili jedan. Pošto znamo da će u narednih nekoliko decenija naša planeta da se zagreje za dodatnih jedan stepen, to znači da će sredinom ovog veka broj toplotnih talasa da bude udvostručen u odnosu na sadašnje standard – rekao je Đurđević.\nRekordno visoke temperature širom sveta\nPored našeg regiona, izuzetno snažni toplotni talasi u ovom trenutku pogađaju i mnoge druge države širom sveta. Neuobičajeno visoke temperature se beleže širom Sibira, dok je predeo zapadne obale Severne Amerike, tačnije države Oregon i Vašington u SAD i provincija Britanska Kolumbija u Kanadi, trenutno pod uticajem nezapamćenog toplotnog talasa.\nU Portlandu, glavnom gradu Oregona, postavljen je novi rekord za najvišu temperaturu ikada izmerenu u ovom gradu sa preko 46 stepeni. Međutim, mnogo teža situacija je u mestu Liton u Kanadi gde se u tri uzastopna dana obaraju temperaturni rekordi za celu Kanadu, a 29. juna je temperatura dostigla neverovatnih 49,6 stepeni što je čak 4,6 stepeni više od rekorda koji je u Kanadi važio pre ovog toplotnog talasa.\nEkstremne temperature poput ovih mogu izazvati ozbiljne zdravstvene probleme, zbog čega je neophodno da građani budu pažljiviji i ne izlaze napolje bez preke potrebe u najtoplijem delu dana. Tokom toplotnog talasa iz 2007. kada je u Srbiji izmerena najviša temperatura ikada (44,9 stepeni u Smederevskoj Palanci), na vrhuncu toplotnog talasa između 16. i 24. jula je u Beogradu zabeležena povećana smrtnost među starijim osobama od čak 76 odsto.


Mandić očekuje podršku saradnika u transformaciji SL\nLider Srpske narodne stranke Andrija Mandić rekao je da od svih funkcionera te partije očekuje da podrže promjenu imena i transformaciju Srpske liste u jednu stranku, iako se tome javno usprotivio dio njegovih najbližih saradnika. Glavni odbor SNS-a danas će raspravljati o inicijativi Mandića o političkoj transformaciji SL-a. On je “Vijestima“ rekao da je motiv za transformaciju SL u stranku „veoma jednostavan“, navodi Mina. “Naši glasači očekuju da imaju političku organizaciju koja će biti veća i uspješnija od uspješnog SNS, a složnija od SL. Kada razgovarate sa ljudima na terenu oni gotovo po pravilu postavljaju jedno veoma jednostavno pitanje - zašto se ne ujedinite. SNS izlazi u susret tim zahtjevima i otvara proces ujedinjenja”, naveo je Mandić. On je kazao da od svih funkcionera SNS očekuje da podrže proces ujedinjenja.


Akcije Amazona porasle su za 4,7 posto posle saopštenja Pentagona o raskidu ugovora, čime je Bezosovo neto bogatstvo za samo jedan dan uvećano za 8,4 milijarde dolara.\nBezos, koji se ranije ove nedelje zvanično povukao sa mesta glavnog izvršnog direktora Amazona, ali je zadržao vlasnički udeo od 10,3 procenta u kompaniji, sada vredi 211 milijardi dolara, što je istorijski rekord otkako je "Blumberg" 2012. godine počeo da prati neto vrednost svetskih milijardera.\nPrethodni rekordan nivo, od 210 milijardi dolara, na kratko je držao izvršni direktor "Tesle", Ilon Mask, u januaru ove godine, ali je njegovo bogatstvo od tada splasnulo na samo 181 milijardu dolara, što ga čini drugom najbogatijom osobom na svetu, ispred francuskog mogula luksuzne robe Bernara Arnoa, koji je "težak" 168,5 milijardi dolara.\nPentagon je u utorak objavio da raskida ugovor o računarstvu u oblaku vredan 10 milijardi dolara, poznat kao Zajednički odbrambeni infrastukturni poduhvat (JEDI), koji je potpisao sa Majkrosoftom 2019. godine.\n- Zbog promene tehnološkog okruženja postalo je jasno da Jedi ugovor, koji se već dugo odlaže, više ne ispunjava zahteve za popunu paznina u kapacitetima Ministarstva odbrane - navodi se u zvaničnom saopštenju Pentagona.\nTo bi moglo da znači da se Ministartsvo odbrane sprema da posao razvoja njegove tehnologije računarstva u oblaku podeli između Majkrosofta i Amazona, ali i drugih firmi za sajber tehnologiju, ocenjuje se u tekstu.\nNOVI DIREKTOR AMAZONA Diplomirao je na Harvardu, razvio je klaud tržište kompanije, a zaposleni ga zovu AJKULA\nAmazon se više puta žalio zbog odluke bivšeg američkog predsednika Donalda Trampa i njegove administracije da se ugovor dodeli Majkrosoftu, ocenjujući da je ona bila politički motivisana.\nSporazum je "zamrznut" nakon što je Amazon podneo tužbu osporavajući Trampov izbor i tvrdeći da je on zbog animoziteta prema Bezosu vršio pritisak na vojne zvaničnike da posao povere Majkrosofu, a ne Amazonu.


Najveća pivara na svetu nudi posao za vašeg psa - Lux Life luksuzni portal\nPivara Busch trenutno traži Direktora degustacije, a za tu poziciju je voljna da plati 20.000 dolara uz osiguranje za psa i besplatno Busch Dog Brew svojim idealnim kandidatima. U opisu radnog mesta stoji da će odabrani pas predvoditi proširenje Dog Brew porfolija ukusa, degustirati novitete i biti ambasador proizvoda. U opisu stoji: "Kako bi dobio posao, vaš pas mora imati prefinjeno nepce, neverovatno čulo mirisa i mora biti jako dobar dečak ili devojčica".\nBrend je takođe lansirao video oglas za ovu poziciju, gde možemo videti jednog od direktora kako govori psu: "Tvoja jedina odgovornost će biti da predvodiš sjajni ukus Buscha, istražuješ nove ukuse i vodiš svoje projekte. Kako laješ, tako ćeš i ujedati!".\nLansiran u avgustu prošle godine, Busch Dog Brew postao je instant hit, a psićima nudi specifične napitke namenjene upravo našim četvoronožnim prijateljima. Ako mislite da vaš ljubimac ima sve što je potrebno kako bi dobio ovaj posao iz snova, pozicija još uvek nije popunjena!


Trijumf kragujevačkih kulinara na Internacionalnom takmičenju u Makedoniji - Novosti - Turistički svet\nTrijumf kragujevačkih kulinara na Internacionalnom takmičenju u Makedoniji\nNa 1. Internacionalnom kulinarskom takmičenju "Makedonija 2016", koje je održano na Skopskom sajmištu od 17. do 18. oktobra i ugostilo više od 160 takmičara i sudija iz 20 zemalja, kragujevački kulinari osvojili su dva Grand prix-a, sedam zlatnih medalja i jednu srebrnu!\nGastronomski eksperti, predvođeni master šefovima iz Izraela, Švajcarske, Turske, Holandije, Slovenije, Italije, Slovačke, Bugarske, Rumunije i drugih zemalja, trudili su se da nagrade najmaštovitije i najkreativnije kulinare. Učesnici su se nadmetali u raznim kulinarskim disciplinama trudeći se da prezentuju svoja umeća i da na najbolji način predstave kulinarska dostignuća svoje zemlje.\nTakmičari HoReCa asocijacije Kragujevac: Vladisav Milošević, Uroš Ercegović, Milan Stevanović i Nemanja Milovanović, predvođeni predsednikom asocijacije Vujadinom Vujadinovićem i potpredsednikom Vladimirom Arsenijevićem, osvojili su ukupno 7 zlatnih medalja, 1 srebrnu i 2 šampionska pehara u kategoriji "Nacionalno jelo na moderan način" i u najtežoj kulinarskoj disciplini "Black Box".\n- Ovo je još jedan veliki uspeh za nas. U svim disciplinama osvojili smo zlatnu medalju, a u dve smo bili najbolji i jedini smo tim koji ima 2 Grand prix-a. S obzirom da smo pošli sa samo 4 takmičara, a da je Albanija, primera radi, imala 23 takmičara i mentora koji je jedan od najboljih kulinarskih stručnjaka u Evropi, za nas ovo predstavlja veliko dostignuće - naglasio je Vujadin Vujadinović.\nNi profesor Vladimir Arsenijević nije krio zadovoljstvo postignutim uspesima:\n- Presrećan sam što imamo ovakve mlade kulinare i izuzetnu motivaciju da nastavimo dalje u pobedničkom duhu. Priključuju nam se mladi kulinari iz Beograda, Vojvodine i ostalih gradova Srbije i to je dokaz da je HoReCa asocijacija Kragujevac prerasla u priznatu i poštovanu asocijaciju širom Srbije, ali i sveta. Dodeljena su nam priznanja iz Italije, Izraela, Slovenije, Rumunije, Švedske i Makedonije i izuzetno nam je drago što je Kragujevac postao prepoznatljiv u visokim gastronomskim krugovima - poručio je Arsenijević.\nOsim Kragujevčana, na ovom takmičenju učestvovali su i kulinarski timovi iz Beograda, Niša i Leskovca. Kulinarska asocijacija Srbije iz Beograda osvojila je Grand prix za jelo od piletine - Miloš Jovanović (senior), Leskovac je osvojio Grand prix za jelo od testenine (juniori), i Udruženje turističkih poslenika iz Niša je osvojilo Grand prix za jelo od ribe (seniori).


CBOE ponovo podnosi zahtev za bitkoin ETF SEC-u\nBTC $62.671 -3,10%\nETH $4.115 -0,87%\nXRP $1,10 -3,20%\nBCH $631 -1,08%\nEOS $4,71 -1,42%\nDOGE $0,25 -2,21%\nCBOE je ponovo podneo zahtev američkoj Komisiji za hartije od vrednosti za izmenu pravila koji bi doveo do bitkoin ETF-a.\nCBOE, zajedno sa investicionom firmom VanEck i kompanijom za finansijske usluge SolidX, ponovo je podneo zahtev američkoj Komisiji za hartije od vrednosti (SEC) za bitkoin (BTC) ETF. Direktor za digitalnu imovinu VanEck-a Gabor Gurbaks je najavio zahtev 31. januara.\nFondovi berzanskih indeksa ili kraće ETF su hartije od vrednosti koji prate više sredstava proporcionalno zastupljenih u deonicama fonda. Neki vide ETF kao potencijalni korak napred za masovno usvajanje kripta kao regulisanog pasivnog investicionog instrumenta.\nCBOE je prvobitno povukao svoj zahtev za izmenu pravila koji bi dopustio bitkoin ETF 23. januara. Zvaničnik CBOE-a je izjavio Cointelegraph-u da je odluka da se povuče zahtev rezultat zatvaranja američke vlade dok se datum odluke 27. februara približava. Neki pravni eksperti su primetili da je SEC funkcionisao ograničeno zbog zatvaranja vlade, koji je bio rezultat političkog spora oko predloženog zida između granice Meksika i SAD-a.\nProces razmatranja zahteva je nekoliko puta odložen, zato što je SEC pomerao datum za donošenje odluke nekoliko puta. Kompanije su prvobitno podnele zahtev SEC-u za bitkoin ETF 6. juna 2018. godine. Potom u avgustu, komisija je odložila odluku za ETF do 30. septembra. Komisija je zatim zatražila dodatne komentare u vezi sa odlukom, tvrdeći da agencija nije “postigla nikakve zaključke u pogledu bilo kojeg pitanja” o promeni pravila.\nU decembru je odluka ponovo odložena, a kako je prvobitni zahtev donet 2. jula 2018. godine, maksimalni period razmatranja (rok je 240 dana) se završava 27. februara 2019. godine.\nKo će pokrenuti prvi bitkoin investicioni fond!? Beri Silbert ulazi u trku\nŠta su bitkoin fjučers ugovori?


Posao - Sudski tumač za češki jezik - Poslovi Akademija Oxford\n5463 pregleda0 prijava\nPrevodilački centar Akademije Oxford, usled povećanog obima posla je u potrazi za stručnjacima specijalizovanim za rad sa češkim jezikom koji poseduju zvanje\nUkoliko posedujete Rešenje o postavljenju sudskog tumača za češki jezik, te imate dovoljno iskustva u poslovima overe, a voljni ste da svoju karijeru nastavite u mladom i dinamičnom timu, onda je ovo upravo posao za Vas. Prijavu nam možete poslati na mejl poslovi@akademijaoxford.com ili kontaktirati našu poslovnicu koja Vam je najbliža kako biste saznali više detalja konkursa.\ndiploma Filološkog fakulteta, smer češki jezik i književnost\nRešenje o postavljenju sudskog tumača za češki jezik\nradno iskustvo u poslovima overe dokumenata u trajanju od minimum 12 meseci\npoznavanje svih odredbi važećeg zakona o overi dokumenata\nizuzetno razvijene veštine komunikacije na srpskom i češkom jeziku\npoznavanje stručnih termina na češkom jeziku\npreciznost izražavanja, profesionalan odnos prema radu, odlična organizovanost\nkada je to potrebno, očekuje se spremnost za rad na terenu\nprihvatanje kratkih rokova izrade overe\nPored diplome i fotokopije dokaza o zvanju sudski tumač za češki jezik, od svih zainteresovanih kandidata se očekuje kako poznavanje zakonskih propisa u oblasti overe dokumenata, tako i poznavanje pravila prevođenja svih tipova dokumenata, kako ličnih i poslovnih, tako i pravnih akata, ali i dokumenata koja se tiču obrazovanja i nauke, te različitih tipova dokumenata koja se predaju nadležnim službama (potvrde, izjave, saglasnosti, uverenja), ali i onih koji čine građevinsku, tehničku, tendersku i medicinsku dokumentaciju.\nU prednosti su kandidati koji imaju dokaz o visokom nivou znanja još nekog stranog jezika i sposobni su da izvrše prevođenje sa njega na češki i u obrnutom smeru.\nU razmatranje uzimamo samo kompletne prijave, a nepotpune se automatski odbijaju. Kandidati koji uđu u uži izbor će biti obavešteni o rezultatima konkursa.


Hurleur i krdo Divljih svinja napravile pometnju u Lazinom teletu - Promocija albuma -\nby Liman Crew · 27.12.2018\nŠta može biti dosadnije od novosadske kiše, pa novosadska košava. Jučerašnji vetroviti dan nije bio prepreka da mladi negotinci pod nazivom Hurleu dođu i pokažu svoje punk rock umeće kao podrška, veteranima po godinama, bendu Divlje svinje! Dobro nam je poznato da novosađani čim osete promenu u vazduhu i primete da vreme nije idealno po njihovim standardima retko se usude da provire nos i guzice napolje, ali desi se izuzetak kada se na trgu pojavi neko od “velikana” srBske scene (njihova imena bolje da ne spominjem, zaboleće me glava – prim.ured.). Na našu žalost ovoga puta nije bilo izuzetka pa se na svirci ova dva punk rock benda skupilo oko 60 ljubitelja glasne i čvrste muzike.\nBinu su prvo okupirali negotinci tj. bend Hurleur koji su publici svirali pesme sa svog albuma “Ja” plus novi materijal koji bi trebao da se nađe na drugom albumu. Odlično uvežbani i veoma ozbiljna ekipa, kojima se vidi da je bitno da svaki ton bude tačno na svome mestu i da nema odstupanja. Pesme su im uglavnom surovo iskrene i bez pardona i tačno opisuju kroz šta sve prolaze mladi ljudi na ovim prostorima. Pesme koje bih izdvojio su Mortalitet, Hoću da, Sam i Porno filmovi! Pogledi mladih, a i nas starijih su okrenuti prema njima i mislim da im je dovoljno kao podstrek u daljem radu i da se na ovome neće zaustaviti. Kada bi bilo što više ovakvih mladih ljudi i sličnih njima pa gde bi nam kraj bio!!!\nRed je došao i na novosadske Divlje svinje, bend koji je po godinama mlad, ali kada se pogleda ekipa, koja stoji iza imena, možemo bez problema reći veterani punk rock scene! Iskreno nisam očekivao da će bend prvom pesmom “Spontano” okupljanje krenuti punom brzinom, (neko spominjao botove? – prim.ured.), da bi se nadovezali na celu priču pesmom Lik i delo, Superheroj. Pesmama Demokratija, Pravila, Smradina i Ne gledaj televiziju samo potvrđuju ono što nam televizija donosi u ova zla vremena sa jasnom porukom IZBACI TV IZ KUĆE JER ON SE NE SKIDA SA ISTOG! Bend je svoj nastup dalje nastavio pesmama Sad znam, Ustani, Plaši me, Bahatost, Kancelarija, Ljuti gnev, Jagnjeće brigade koje samo u svom nazivu govore pametnom čoveku dovljno! Svoj nastup završavaju pesmama U Mojoj glavi i Šišanje. Publika koja je bila razumela je svaki deo teksta Divljih svinja, koji jasno i glasno ukazuju na sve probleme kroz koje mi kojima nije stalo do sendviča, flašice vode i 1000 dinara preživljavamo. Sledeći susret sa bendovima želja mi je da proslavimo slobodu i vraćanje na prave puteve ovog društva do tada #1od5miliona!\nTags: Divlje svinjeHurleurPub Lazino Tele\nNext story “Ja sam tu” intervju sa Sašom Novakom legendarnim gitaristom Psihomodo Pop-a\nPrevious story “Gde smo sad?” – Električni Orgazam – Feedback Niš – Galerija fotografija